sagorsarker/bangla-wikipedia huggingface dataset:
স্পেসএক্স ক্রু-৯

স্পেসএক্স ক্রু-৯ (SpaceX Crew-9) মার্কিন মহাকাশ সংস্থা নাসা-র নবম কর্মক্ষম বাণিজ্যিক মানববাহী কর্মসূচি যাত্রা এবং ক্রু ড্রাগন মহাকাশযানের ১৫তম মানববাহী কক্ষীয় যাত্রা। মূলত ২০২৪ সালের আগস্ট মাসের মাঝামাঝি উৎক্ষেপণের মাধ্যমে চারজন মানবযাত্রীকে বহন করে আন্তর্জাতিক মহাকাশ স্টেশনে পৌঁছে দেয়ার জন্য এটির পরিকল্পনা করা হলেও বোয়িং স্টারলাইনার ক্যালিপসো মহাকাশযানের কারিগরি সমস্যার কারণে এটিকে এক মাস পিছিয়ে দেওয়া হয়। বোয়িং স্টারলাইনার মহাকাশযানটি বোয়িং মানববাহী যাত্রা পরীক্ষা-র অংশ হিসেবে আন্তর্জাতিক মহাকাশ স্টেশনের সাথে যুক্ত ছিল। শেষ পর্যন্ত নাসা স্টারলাইনার মহাকাশযানটিকে মানব যাত্রী ছাড়াই পৃথিবীতে ফেরত নিয়ে আসার সিদ্ধান্ত গ্রহণ করে। এর পাশাপাশি নাসা ক্রু-৯ মহাকাশযানে করে দুইজন মহাকাশচারীকে উৎক্ষেপণ করার এবং আন্তর্জাতিক মহাকাশ স্টেশন থেকে চারজন মহাকাশচারীকে ফেরত নিয়ে আসার সিদ্ধান্ত নেয়, যাদের মধ্যে দুইজন হবেন ত্রুটিগ্রস্ত বোয়িং মানববাহী যাত্রা পরীক্ষার দুই মহাকাশচারী। উপরোল্লিখিত বিলম্ব এবং এরপর মূলত আবহাওয়ার কারণে আরও কয়েকবার বিলম্বের পরে শেষ পর্যন্ত ক্রু-৯ মহাকাশযানটিকে ২৮শে সেপ্টেম্বর সর্বজনীন সমন্বিত সময় ১৭:১৭:২১-এ উৎক্ষেপণ করা হয়। 
ক্রু-৯ অভিযানটি বেশ কিছু মাইলফলক অর্জন করে। এটি ছিল কেপ ক্যানাভেরাল মহাকাশ উৎক্ষেপণ ক্ষেত্র ৪০ থেকে উৎক্ষিপ্ত প্রথম মানববাহী অভিযান। ২০১৯ সালে প্রতিষ্ঠিত মার্কিন মহাকাশ বাহিনীর প্রথম সক্রিয় "গার্ডিয়ান" (প্রহরী) হিসেবে মহাকাশচারী নিক হেগ মহাকাশে যাত্রা করেন। এছাড়া এটি প্রথম ক্রু ড্রাগন অভিযান যেটির অভিযানশেষে প্রকোষ্ঠ বা ক্যাপসুলটি প্রশান্ত মহাসাগরে আছড়ে পড়বে।
রোবের্তো কার

রোবের্তো কার (; জন্ম ৩রা জানুয়ারি, ১৯৪৭, ত্রিয়েস্তে, ইতালি) একজন ইতালীয় পদার্থবিজ্ঞানী ও মার্কিন যুক্তরাষ্ট্রের প্রিন্সটন বিশ্ববিদ্যালয়ে রালফ ডব্লিউ ডর্নট ৩১ অধ্যাপক। এছাড়া তিনি উপাদানসমূহের বিজ্ঞান ও প্রযুক্তি বিষয়ক প্রিন্সটন ইনস্টিটিউটের শিক্ষকমণ্ডলীর একজন সদস্য। তিনি আণবিক গতিবিজ্ঞান ঘটনাবলীর ছদ্মায়নের উপরে গবেষণা সম্পাদন করেন।
মিকেলে পাররিনেল্লো

মিকেলে পাররিনেল্লো (; জন্ম ৭ই সেপ্টেম্বর, ১৯৪৫) একজন ইতালীয় পদার্থবিজ্ঞানী যিনি মূলত আণবিক গতিবিজ্ঞান (পরমাণু ও অণুসমূহের ভৌত চলনের পরিগণকীয় ছদ্মায়ন) গবেষণা ক্ষেত্রে তাঁর গবেষণাকর্মের জন্য সুপরিচিত। পাররিনেল্লো ও অপর একজন ইতালীয় পদার্থবিজ্ঞানী রোবের্তো কারকে ২০০৯ সালে আন্তর্জাতিক তাত্ত্বিক পদার্থবিজ্ঞান কেন্দ্র ডির‍্যাক পদক প্রদান করে এবং ঐ বছরই তারা সিডনি ফের্নবাখ পুরস্কার বিজয় করেন। কার-পাররিনেল্লো পদ্ধতির বিরামহীন উন্নতির জন্য তাদেরকে এই পুরস্কারগুলি প্রদান করা হয়। তারা প্রথম ১৯৮৫ সালের একটি যুগান্তকারী গবেষণাপত্রে এই পদ্ধতিটি প্রথম প্রস্তাব করেছিলেন। গবেষণাপত্রটির শিরোনাম ছিল "ইউনিফাইড অ্যাপ্রোচ ফর মলিকিউলার ডাইনামিক্স অ্যান্ড ডেনসিটি-ফাংশনাল থিওরি" ("Unified Approach for Molecular Dynamics and Density-Functional Theory" অর্থাৎ "আণবিক গতিবিজ্ঞান ও ঘনত্ব-অপেক্ষক তত্ত্বের একটি একীভূত কর্মপন্থা")। এই অভূতপূর্ব উদ্ভাবনের জন্য তাঁরা আরও পুরস্কার অর্জন করে চলেছেন। সম্প্রতি তাঁরা ২০১৭ সালে রাসায়নিক বিজ্ঞানসমূহে ড্রেফাস পুরস্কার ২০২১ সালে রসায়নে বেঞ্জামিন ফ্রাংকলিন পদক বিজয় করেন।
আহ্রীক্য (বৌদ্ধ দর্শন)

আহ্রীক্য হলো বৌদ্ধ অভিধর্ম শিক্ষার মধ্যে একটি বৌদ্ধ মানসিক কারণ। থেরবাদ ঐতিহ্যে এটিকে শারীরিক বা মৌখিক অসদাচরণে ঘৃণার অনুপস্থিতি হিসাবে সংজ্ঞায়িত করা হয়। মহাযান ঐতিহ্যে এটিকে নিজের বিবেকের কারণে অন্যায় থেকে বিরত না রাখা হিসাবে সংজ্ঞায়িত করা হয়েছে।
এটি থেরবাদ অভিধর্ম শিক্ষার
চৌদ্দ ক্ষতিকর মানসিক কারণের, সর্বাস্তিবাদ অভিধর্ম শিক্ষার খারাপ মনে উদ্ভূত দুই মানসিক কারণের এবং মহাযান অভিধর্ম শিক্ষার বিশ মাধ্যমিক ক্ষতিকর মানসিক কারণের একটি।
অনপত্রপ্য (বৌদ্ধ দর্শন)

অনপত্রপ্য হলো বৌদ্ধ অভিধর্ম শিক্ষার মধ্যে একটি বৌদ্ধ মানসিক কারণ। থেরবাদে এটিকে অসদাচরণের কারণে ভয়ের অনুপস্থিতি হিসাবে, এবং মহাযানে অন্যের কারণে বাধা ছাড়াই অ-পুণ্যে জড়িত হওয়া হিসেবে সংজ্ঞায়িত করা হয়েছে।
এটি থেরবাদ অভিধর্ম শিক্ষার
চৌদ্দ ক্ষতিকর মানসিক কারণের, সর্বাস্তিবাদ অভিধর্ম শিক্ষার খারাপ মনে উদ্ভূত দুই মানসিক কারণের এবং মহাযান অভিধর্ম শিক্ষার বিশ মাধ্যমিক ক্ষতিকর মানসিক কারণের একটি।
সুফিয়ান স্টিভেনস

সুফিয়ান স্টিভেন্স (জন্ম ১লা জুলাই, ১৯৭৫) একজন মার্কিন গায়ক-গীতিকার এবং সঙ্গীতশিল্পী যিনি পেটস্কি, মিশিগান থেকে এসেছেন।
কিছু মানুষ মনে করেন তিনি ইন্ডি পপ-এর ফোক পুনর্জাগরণের অংশ, কিন্তু তিনি তার সঙ্গীতের জন্য বিভিন্ন বিষয় থেকে ধারণা নেন। তার সঙ্গীত ইলেকট্রনিক এবং মিনিমালিজম এর সাথে সাদৃশ্যপূর্ণ, বিশেষ করে স্টিভ রাইখ-এর কাজের সাথে স্টিভেন্স বলেছেন যে তিনি ৫০টি মার্কিন রাজ্যের জন্য একটি করে কনসেপ্ট অ্যালবাম তৈরি করার পরিকল্পনা করছেন। তিনি শুরু করেন "মিশিগান" (২০০৩) এবং "ইলিনয়" (২০০৫) অ্যালবামের মাধ্যমে।
স্টিভেন্সের জন্ম ডেট্রয়েট, মিশিগান-এ এবং তিনি বড় হয়েছেন পেটস্কি-এ তিনি হারবার লাইট ক্রিশ্চিয়ান স্কুল এবং ইন্টারলকেন আর্টস একাডেমিতে পড়াশোনা করেছেন। তিনি হোপ কলেজেও পড়াশোনা করেন যা হল্যান্ড, মিশিগান-এ অবস্থিত।
সুফিয়ান একটি আরবি নাম যা আবু সুফিয়ান নামে পরিচিত একজন প্রাচীন ইসলামিক ঐতিহাসিক ব্যক্তির নামে। স্টিভেন্স বলেন এই নামটি তাকে দেওয়া হয়েছিল সুবুদ নামক একটি আধ্যাত্মিক সম্প্রদায়ের প্রতিষ্ঠাতা দ্বারা।
স্টিভেন্স একজন বহু-বাদ্যযন্ত্রী। তিনি বাঁশি এবং ইংরেজি হর্ন শিখেছিলেন যা তিনি তার অ্যালবামেও ব্যবহার করেন। তার সঙ্গীতে স্ট্রিং এবং হর্ন এর ব্যবহার তাকে "সিম্ফনি-মতো" শোনার একটি বিশেষত্ব দেয়।
স্টিভেন্স বর্তমানে নিউ ইয়র্ক সিটির কেনসিংটন অংশে বাস করেন এবং সেখানে তিনি অ্যাজম্যাটিক কিটি রেকর্ডস স্টাফদের সাথে কাজ করেন। তার ভাই মারজুকি স্টিভেন্স একজন ম্যারাথন দৌড়বিদ।
"কল মি বাই ইয়োর নেম" সিনেমার জন্য তার গান "দ্য মিস্ট্রি অফ লাভ" একটি হিট গান ছিল এবং ২০১৭ সালে AMFT অ্যাওয়ার্ড জিতে।
ফং ইউ

ফং ইউ (; জন্ম: ৩০ সেপ্টেম্বর ১৯৯৯) হলেন একজন চীনা সমলয় সাঁতারু, যিনি চীনের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।
ইউ চীনের হয়ে ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন, যেখানে তিনি ১টি স্বর্ণ পদকসহ সর্বমোট ২টি পদক জয়লাভ করেছেন।
ফং ইউ ১৯৯৯ সালের ৩০শে সেপ্টেম্বর তারিখে চীনের বেইজিংয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।
ইউ চীনের প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।
তিনি ছাং হাও, ওয়াং ছিউয়ে, ওয়াং লিউই, ওয়াং ছিয়ানই, শিয়াং বিনশুয়ান, শিয়াও ইয়ানিং এবং চাং ইয়াইয়ের সাথে চীনের দল হিসেবে দলগত প্রতিযোগিতায় অংশগ্রহণ করেছিলেন; প্রতিযোগিতাটিতে তারা সর্বমোট ৯৯৬.১৩৮৯ পয়েন্ট অর্জন করে স্বর্ণ পদক জয়লাভ করেছেন; যেখানে টেকনিকাল, ফ্রি এবং অ্যাক্রোব্যাটিক রুটিনে তারা যথাক্রমে ৩১৩.৫৫৩৮, ৩৯৮.৮৯১৭ এবং ২৮৩.৬৯৩৪ পয়েন্ট পেয়েছিলেন।
ওয়াং ছিউয়ে

ওয়াং ছিউয়ে (; জন্ম: ১৪ নভেম্বর ১৯৯৯) হলেন একজন চীনা সমলয় সাঁতারু, যিনি চীনের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।
ছিউয়ে চীনের হয়ে ২০২৪ গ্রীষ্মকালীন অলিম্পিকে অংশগ্রহণ করেছেন, যেখানে তিনি একটি স্বর্ণ পদক জয়লাভ করেছেন।
ওয়াং ছিউয়ে ১৯৯৯ সালের ১৪ই নভেম্বর তারিখে চীনের চিয়াংসুতে জন্মগ্রহণ করেছেন এবং সেখানেই তার শৈশব অতিবাহিত করেছেন।
ছিউয়ে চীনের প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।
তিনি ছাং হাও, ফং ইউ, ওয়াং লিউই, ওয়াং ছিয়ানই, শিয়াং বিনশুয়ান, শিয়াও ইয়ানিং এবং চাং ইয়াইয়ের সাথে চীনের দল হিসেবে দলগত প্রতিযোগিতায় অংশগ্রহণ করেছিলেন; প্রতিযোগিতাটিতে তারা সর্বমোট ৯৯৬.১৩৮৯ পয়েন্ট অর্জন করে স্বর্ণ পদক জয়লাভ করেছেন; যেখানে টেকনিকাল, ফ্রি এবং অ্যাক্রোব্যাটিক রুটিনে তারা যথাক্রমে ৩১৩.৫৫৩৮, ৩৯৮.৮৯১৭ এবং ২৮৩.৬৯৩৪ পয়েন্ট পেয়েছিলেন।
মরকশ (বৌদ্ধ দর্শন)

মরকশ হলো বৌদ্ধ অভিধর্ম শিক্ষার মধ্যে একটি বৌদ্ধ মানসিক কারণ। এটিকে নিজের বা অন্যের কাছ থেকে নিজের দোষ বা অপ্রীতিকর কাজগুলি গোপন করা বা ঢেকে রাখা হিসাবে সংজ্ঞায়িত করা হয়।
এটি সর্বাস্তিবাদ অভিধর্ম শিক্ষার সীমিত কলুষিত মনে উদ্ভূত দশ মানসিক কারণের এবং মহাযান অভিধর্ম শিক্ষার বিশ মাধ্যমিক ক্ষতিকর মানসিক কারণের একটি।
বিল (আইন)

বিল (ইংরেজি: Bill) হলো একটি প্রস্তাবিত আইন যা সংসদে (বা অন্য কোনো আইন প্রণয়নকারী প্রতিষ্ঠানে) উত্থাপিত হয়। এটি আইন হিসেবে গৃহীত হওয়ার আগে সংসদ সদস্যদের দ্বারা আলোচনা, বিতর্ক এবং সংশোধনের মাধ্যমে অনুমোদিত হতে হয়। বিল পাস হওয়ার পরে, তা রাষ্ট্রপতির সম্মতি পেলে আইন বা অধ্যাদেশে পরিণত হয়।
বিল সাধারণত নিম্নোক্ত কয়েকটি প্রধান শ্রেণীতে বিভক্ত হয়:
একটি বিলকে সংসদে উত্থাপনের জন্য কয়েকটি ধাপ অনুসরণ করতে হয়। এই ধাপগুলো সাধারণত নিম্নরূপ:
বিল একটি প্রস্তাবিত আইন যা বিভিন্ন ধাপ পেরিয়ে আইন হিসেবে গৃহীত হয়। এটি আইন প্রণয়ন প্রক্রিয়ার অবিচ্ছেদ্য অংশ এবং গণতান্ত্রিক ব্যবস্থায় আইনি পরিবর্তনের প্রাথমিক মাধ্যম। বিলের মাধ্যমে দেশের বিভিন্ন নীতিগত বিষয় প্রণীত ও সংশোধিত হয়, যা দেশের উন্নয়ন ও শাসন ব্যবস্থায় গুরুত্বপূর্ণ ভূমিকা পালন করে।
সুরেশচন্দ্র চক্রবর্তী

সুরেশচন্দ্র চক্রবর্তী (৭ এপ্রিল ১৮৯৫ - ৫ অক্টোবর ১৯৬৫) ছিলেন একজন বিপ্লবী, আইনজীবি এবং সঙ্গীত-সাধক ও বিশেষজ্ঞ।
সুরেশচন্দ্র চক্রবর্তীর জন্ম ১৮৯৫ খ্রিস্টাব্দের ৭ এপ্রিল (১৩০১ বঙ্গাব্দের ২২ চৈত্র) ব্রিটিশ ভারতের অধুনা বাংলাদেশের ময়মনসিংহের ব্রহ্মপুত্র তীরবর্তী কানিহারী গ্রামে। পিতা রাজচন্দ্র চক্রবর্তী ছিলেন ময়মনসিংহের গৌরীপুরের জমিদার সূর্যকান্তের আইনী উপদেষ্টা। সুরেশচন্দ্রের প্রাথমিক শিক্ষা স্থানীয় পাঠশালায়। কৈশোরে তাঁর পিতার মৃত্যু হয়। সেই সময় মায়ের দৃষ্টি এড়িয়ে তিনি বিপ্লবী স্বদেশী দলে যোগদান করেন। বিষয়টি জানার পর ছেলেকে এই পথ থেকে ফিরিয়ে আনার জন্য, তাঁর মা অল্প বয়সে স্থানীয় একটি সুন্দরী কন্যার সাথে বিবাহ দেন। কিন্তু সুরেশচন্দ্র কিছুদিন পর স্ত্রী-সংসার ছেড়ে নিরুদ্দেশ হয়ে যান। দীর্ঘদিন তাঁর পরিবার এবং পুলিশ বিভাগ তাঁর সন্ধান পান নি। গৃহত্যাগের অনেক দিন পর বিপ্লবী দলের সদস্য হিসাবে পুলিশ তাঁকে গ্রেফতার করে এবং প্রায় চার বছর কারাবাসে থাকেন। জেল থেকে মুক্তি লাভের পর তিনি এক বছর পুলিশের নজরদারিতে গ্রামে কাটান। পরে গৌরীপুরেই স্কুল কলেজের ধারাবাহিক শিক্ষাক্রম অনুসারে বিএ এবং বিএল পাশ করেন। ছাত্রজীবনে বৈপ্লবিক কাজকর্মের পাশাপাশি লেখালেখিও করতেন। এদিকে প্রথাগত শিক্ষালাভের সময় ভারতীয় শাস্ত্রীয় সঙ্গীতের প্রতি তার আগ্রহ জন্মে। তিনি ময়মনসিংহের গৌরীপুরের জমিদার ব্রজেন্দ্রকিশোর রায়চৌধুরীর সংস্পর্শে এসে সঙ্গীতকেই জীবনের সাধনারূপে গ্রহণ করেন। সাত বৎসরের অধ্যাবসায়ে অনুশীলন করেন নানাবিধ সঙ্গীতশাস্ত্র ও রাগ-রাগিনী। গৌরীপুরেই প্রখ্যাত শাস্ত্রীয় সঙ্গীতের উস্তাদ বিলায়েত খানের পিতা এনায়েত খানের সঙ্গে বন্ধুত্ব হয়। সঙ্গীতের বিভিন্ন ঘরানার নানা দিকে পাণ্ডিত্য অর্জন করেন এবং 'সঙ্গীতশাস্ত্রী' নামে পরিচিত হন। তবে সুকণ্ঠের অধিকারী না হওয়ার কারণে তিনি নিজেকে একজন অসাধারণ এস্রাজবাদক হিসাবে প্রতিষ্ঠিত করেন। বিপ্লবী বারীন্দ্র কুমার ঘোষের "বিজলী" পত্রিকার সম্পাদক নলিনীকান্ত সরকারের সাথে লেখালেখির সূত্রে আগে থেকেই সুরেশচন্দ্রের পরিচয় ছিল। নলিনীকান্ত সরকারই ১৯৩৬ খ্রিস্টাব্দে তাকে সঙ্গীতবেত্তা হিসাবে অল ইন্ডিয়া রেডিওর কলকাতা কেন্দ্রে নিয়ে আসেন। বেতারে নতুন নতুন সঙ্গীতানুষ্ঠান সংযোজনের পরিকল্পক ছাড়াও নানা অনুষ্ঠান প্রচারের উদ্ভাবনায় ছিল তার অসামান্য অবদান। আকাশবাণীতে
কাজী নজরুল ইসলামের সঙ্গীত পরিচালক হিসাবে নিয়োগে সঙ্গীতজ্ঞ সুরেশ চন্দ্র চক্রবর্তী বড় হাত ছিল। কাজী নজরুল যে "হারমনি' নামে যে জনপ্রিয় অনুষ্ঠান মিউজিক্যাল প্রোগ্রাম পরিচালনা করেন তার গবেষণার কাজটি করেছেন সংগীতজ্ঞ সুরেশচন্দ্র।
শেষ জীবনে তিনি দিল্লীতে অল ইন্ডিয়া রেডিওর সঙ্গীত বিভাগের সহকারী প্রযোজকের দায়িত্ব পালন করেন।
১৯৬৫ খ্রিষ্টাব্দের ৫ অক্টোবর (১৩৭২ বঙ্গাব্দের ১৭ আশ্বিন) তিনি পরলোক গমন করেন।
সঙ্গীতের বিষয়ে কয়েকটি তথ্যবহুল প্রবন্ধ ও মূল্যবান গ্রন্থ রচনা করেন তিনি।
ভাঙ্গা

ভাঙ্গা (যার পূর্বনাম "কুমারগঞ্জ") বাংলাদেশের ফরিদপুর জেলার একটি শহর ও ভাঙ্গা উপজেলার সদর দপ্তর। পদ্মা সেতু ও ঢাকা–ভাঙ্গা এক্সপ্রেসওয়ে নির্মাণের পর থেকেই শহরটির আয়তন বৃদ্ধি হচ্ছে। শহরটি ভাঙ্গা ইন্টারচেঞ্জ ও এর ভৌগোলিক অবস্থানের কারণে বিশেষ ভাবে পরিচিত। দক্ষিণ-পশ্চিমাঞ্চলের ২১টি জেলার প্রবেশদ্বার এই শহর।
ভাঙ্গা কুমার নদীর পাড়ে অবস্থিত। প্রচলিত রয়েছে, বর্তমান ভাঙ্গা শহরের কুমার নদীর পাড়ে কুমারগঞ্জ নামে একটি হাট বসত। এক সময় হাটকে কেন্দ্র করে কুমার নদীর দুই পাড়ের লোকজনের মধ্যে দ্বন্দ্ব তৈরি হয়। দ্বন্দ্বের এক পর্যায়ে দুই পাড়ের লোকজন কুমারগঞ্জের হাট ভেঙ্গে নতুন হাট চালু করে। চালুকৃত হাটকেই ভাঙ্গার হাট নামে নামকরণ করা হয়। এইভাবে ভাঙ্গা নামকরণ হয়।
ভাঙ্গায় একটি ও সরকারি কলেজ ও একটি সরকারি মাধ্যমিক বিদ্যালয় রয়েছে। ভাঙ্গা সরকারি পাইলট উচ্চ বিদ্যালয় ভাঙ্গার সবচেয়ে প্রাচীন শিক্ষাপ্রতিষ্ঠান যা ১৮৮৯ সালে প্রতিষ্ঠিত হয়। কাজী মাহবুব উল্লাহ নামের এক ব্যক্তি ১৯৬৫ সালে সরকারি কে.এম. কলেজ এবং ১৯৭৬ সালে কাজী শামসুন্নেছা পাইলট বালিকা উচ্চ বিদ্যালয় প্রতিষ্ঠিত করেন।
শিয়াং বিনশুয়ান

শিয়াং বিনশুয়ান (; জন্ম: ১৬ নভেম্বর ২০০১) হলেন একজন চীনা সমলয় সাঁতারু, যিনি চীনের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।
বিনশুয়ান চীনের হয়ে ২০২৪ গ্রীষ্মকালীন অলিম্পিকে অংশগ্রহণ করেছেন, যেখানে তিনি একটি স্বর্ণ পদক জয়লাভ করেছেন।
শিয়াং বিনশুয়ান ২০০১ সালের ১৬ই নভেম্বর তারিখে চীনের দাচুতে জন্মগ্রহণ করেছেন এবং সেখানেই তার শৈশব অতিবাহিত করেছেন।
বিনশুয়ান চীনের প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।
তিনি ছাং হাও, ফং ইউ, ওয়াং ছিউয়ে, ওয়াং লিউই, ওয়াং ছিয়ানই, শিয়াও ইয়ানিং এবং চাং ইয়াইয়ের সাথে চীনের দল হিসেবে দলগত প্রতিযোগিতায় অংশগ্রহণ করেছিলেন; প্রতিযোগিতাটিতে তারা সর্বমোট ৯৯৬.১৩৮৯ পয়েন্ট অর্জন করে স্বর্ণ পদক জয়লাভ করেছেন; যেখানে টেকনিকাল, ফ্রি এবং অ্যাক্রোব্যাটিক রুটিনে তারা যথাক্রমে ৩১৩.৫৫৩৮, ৩৯৮.৮৯১৭ এবং ২৮৩.৬৯৩৪ পয়েন্ট পেয়েছিলেন।
শিয়াও ইয়ানিং

শিয়াও ইয়ানিং (; জন্ম: ২৩ ফেব্রুয়ারি ১৯৯৮) হলেন একজন চীনা সমলয় সাঁতারু, যিনি চীনের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।
ইয়ানিং চীনের হয়ে ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন, যেখানে তিনি ১টি স্বর্ণ পদকসহ সর্বমোট ২টি পদক জয়লাভ করেছেন।
শিয়াও ইয়ানিং ১৯৯৮ সালের ২৩শে ফেব্রুয়ারি তারিখে চীনের সিছুয়ানে জন্মগ্রহণ করেছেন এবং সেখানেই তার শৈশব অতিবাহিত করেছেন।
ইয়ানিং চীনের প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।
তিনি ছাং হাও, ফং ইউ, ওয়াং ছিউয়ে, ওয়াং লিউই, ওয়াং ছিয়ানই, শিয়াং বিনশুয়ান এবং চাং ইয়াইয়ের সাথে চীনের দল হিসেবে দলগত প্রতিযোগিতায় অংশগ্রহণ করেছিলেন; প্রতিযোগিতাটিতে তারা সর্বমোট ৯৯৬.১৩৮৯ পয়েন্ট অর্জন করে স্বর্ণ পদক জয়লাভ করেছেন; যেখানে টেকনিকাল, ফ্রি এবং অ্যাক্রোব্যাটিক রুটিনে তারা যথাক্রমে ৩১৩.৫৫৩৮, ৩৯৮.৮৯১৭ এবং ২৮৩.৬৯৩৪ পয়েন্ট পেয়েছিলেন।
চাং ইয়াই

চাং ইয়াই (; জন্ম: ৬ মে ১৯৯৭) হলেন একজন চীনা সমলয় সাঁতারু, যিনি চীনের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।
ইয়াই চীনের হয়ে ২০২৪ গ্রীষ্মকালীন অলিম্পিকে অংশগ্রহণ করেছেন, যেখানে তিনি একটি স্বর্ণ পদক জয়লাভ করেছেন।
চাং ইয়াই ১৯৯৭ সালের ৬ই মে তারিখে চীনের হনানে জন্মগ্রহণ করেছেন এবং সেখানেই তার শৈশব অতিবাহিত করেছেন।
ইয়াই চীনের প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।
তিনি ছাং হাও, ফং ইউ, ওয়াং ছিউয়ে, ওয়াং লিউই, ওয়াং ছিয়ানই, শিয়াং বিনশুয়ান এবং শিয়াও ইয়ানিংয়ের সাথে চীনের দল হিসেবে দলগত প্রতিযোগিতায় অংশগ্রহণ করেছিলেন; প্রতিযোগিতাটিতে তারা সর্বমোট ৯৯৬.১৩৮৯ পয়েন্ট অর্জন করে স্বর্ণ পদক জয়লাভ করেছেন; যেখানে টেকনিকাল, ফ্রি এবং অ্যাক্রোব্যাটিক রুটিনে তারা যথাক্রমে ৩১৩.৫৫৩৮, ৩৯৮.৮৯১৭ এবং ২৮৩.৬৯৩৪ পয়েন্ট পেয়েছিলেন।
মার্টিন রিস

মার্টিন জন রিস, লাডলোর ব্যারন রিস (, ; জন্ম ২৩শে জুন, ১৯৪২) একজন ব্রিটিশ ভৌত বিশ্বতত্ত্ববিদ ও জ্যোতিঃপদার্থবিজ্ঞানী। তিনি ১৯৯৫ সালে যুক্তরাজ্যের ১৫তম রাজ-জ্যোতির্বিজ্ঞানী (Astronomer Royal) হিসেবে নিয়োগ লাভ করেন। এছাড়া তিনি ২০০৪ থেকে ২০১২ সাল পর্যন্ত ট্রিনিটি কলেজ, কেমব্রিজ-এর মাস্টার হিসেবে দায়িত্ব পালন করেন। তিনি ২০০৫ থেকে ২০১০ সাল পর্যন্ত রয়েল সোসাইটির প্রধান ছিলেন। পদার্থবিজ্ঞানে তিনি বহুবিধ পুরস্কার লাভ করেছেন। ২০২৪ সালে তিনি পদার্থবিজ্ঞানের উলফ পুরস্কার জয় করেন; উচ্চ-শক্তির জ্যোতির্পদার্থবিজ্ঞান, ছায়াপথ ও কাঠামোর গঠন-প্রক্রিয়া এবং ভৌত বিশ্বতত্ত্ব গবেষণাক্ষেত্রগুলিতে মৌলিক অবদান রাখার জন্য তাঁকে এই পুরস্কার প্রদান করা হয়।
পাবলো হারিইয়ো এররেরো

পাবলো হারিইয়ো এররেরো (; জন্ম ১১ই জুন, ১৯৭৬, ভালেন্সিয়া, স্পেন) একজন স্পেনীয় পদার্থবিজ্ঞানী। তিনি বর্তমানে মার্কিন যুক্তরাষ্ট্রের ম্যাসাচুসেটস ইনস্টিটিউট অভ টেকনোলজিতে (এমআইটি) সেসিল ও আইডা গ্রিন পদার্থবিজ্ঞান অধ্যাপক।
অ্যালান ম্যাকডোনাল্ড

অ্যালান এইচ. ম্যাকডোনাল্ড (; জন্ম ১লা ডিসেম্বর, ১৯৫১) একজন কানাডীয়-মার্কিন তাত্ত্বিক ঘনপদার্থবিজ্ঞানী ও টেক্সাস বিশ্ববিদ্যালয়, অস্টিনের সিড ডব্লিউ রিচার্ডসন ফাউন্ডেশন রিজেন্টস চেয়ার পদার্থবিজ্ঞান অধ্যাপক। তিনি নিম্ন-মাত্রার ব্যবস্থাসমূহে সহসম্পর্কিত বহু-ইলেকট্রন দশাগুলির উপর তাঁর গবেষণার জন্য সুপরিচিত। ২০২০ সালে তিনি পদার্থবিজ্ঞানে উলফ পুরস্কার লাভ করেন; যে জাদুকরী কোণে ঘোরালে মোচড়ানো দ্বিস্তর গ্রাফিন একটি অতিপরিবাহী পদার্থে পরিণত হয়, সেটি ভবিষ্যদ্বাণী করার জন্য তাঁকে এই পুরস্কার প্রদান করা হয়।
অর্টউইন হেস

অর্টউইন হেস (; জন্ম ১৯৬৬) একজন জার্মান-বংশোদ্ভূত ব্রিটিশ তাত্ত্বিক পদার্থবিজ্ঞানী যিনি আয়ারল্যান্ডের ট্রিনিটি কলেজ ডাবলিন ও যুক্তরাজ্যের ইম্পেরিয়াল কলেজ লন্ডনে ঘনপদার্থ আলোকবিজ্ঞান ক্ষেত্রে গবেষণা সম্পাদন করছেন। তাঁর গবেষণাকর্ম ঘনপদার্থ তত্ত্ব ও কোয়ান্টাম আলোকবিজ্ঞানের মধ্যে সেতুবন্ধন সৃষ্টি করেছে। তিনি ন্যানোফোটনবিজ্ঞান, প্লাজমনবিজ্ঞান, অধি-উপাদান ও অর্ধপরিবাহী লেজার গতিবিজ্ঞানের উপরে বিশেষজ্ঞ। ১৯৮০-র দশকের শেষভাগ থেকে তিনি অদ্যাবধি তিনশতেরও বেশি গবেষণাপত্র রচনা করেছেন। এদের মধ্যে সবচেয়ে জনপ্রিয়টির শিরোনাম হল ""ট্র্যাপড রেইনবো" স্টোরেজ অভ লাইট ইন মেটাম্যাটেরিয়ালস" (Trapped rainbow' storage of light in metamaterials" অর্থাৎ "অধি-উপাদানগুলিতে আলোর "ফাঁদেপড়া রংধনু" জাতীয় সঞ্চয়"); এটিকে ৪০০র-ও বেশিবার উদ্ধৃত করা হয়েছে। তিনি কোয়ান্টাম প্রবর্ধনের সাহায্যে সক্রিয় (প্রবর্ধিত) ন্যানোপ্লাজমাবিজ্ঞান ও অধি-উপাদানসমূহের একজন অগ্রণী গবেষক। ২০১৪ সালে তিনি "বন্ধকৃত-আলো লেজিং" (stopped-light lasing) মূলনীতিটিকে গহ্বরহীব (ন্যানো-) লেজিং ও বিবর্ধিত পৃষ্ঠতলীয় প্লাজমন পোলারিটনগুলির স্থানিকীকরণের জন্য একটি নতুন পথ হিসেবে প্রদর্শন করেন, যার ফলে তাঁর এইচ-সূচক ৩৩ হয়।
ইংল্যান্ডের সাধারণ নির্বাচন, অক্টোবর ১৬৭৯

অক্টোবর ১৬৭৯ ইংল্যান্ডের সাধারণ নির্বাচন বর্জন বিলের পক্ষে সংখ্যাগরিষ্ঠ সদস্য ফিরিয়ে দেয়। ফলস্বরূপ এই সংসদ বর্জন বিল সংসদ নামে পরিচিত হয়। এটি ২১ অক্টোবর ১৬৮০ পর্যন্ত একত্রিত হয়নি এবং তিন মাস পরে ১৮ জানুয়ারী ১৬৮১-এ বিলুপ্ত হয়।
লেনে হাউ

লেনে ভেস্টারগার্ড হাউ (; আ-ধ্ব-ব: [ˈle̝ːnə ˈvestɐˌkɒˀ ˈhɑw]; জন্ম ১৩ই নভেম্বর, ১৯৫৯) একজন ডেনীয় পদার্থবিজ্ঞানী ও শিক্ষাবিদ। তিনি মার্কিন বিশ্ববিদ্যালয়ের হার্ভার্ড বিশ্ববিদ্যালয়ে ম্যালিংকরট পদার্থবিজ্ঞান ও ফলিত পদার্থবিজ্ঞান অধ্যাপক।
১৯৯৯ সালে তিনি হার্ভার্ড বিশ্ববিদ্যালয়ের একটি গবেষকদলের নেতৃত্বদান করেন, যে দলটি একট বসু-আইনষ্টাইন ঘনীভূত পদার্থ ব্যবহার করে একটি আলোকরশ্মি পটির (বিম) গতিবেগ ধীর করে ১৭ মিটার/সেকেন্ডে নামিয়ে আনতে সমর্থ হয়। ২০০১ সালে তাঁর দল একটি আলোকরশ্মি পটিকে সম্পূর্ণ থামিয়ে দিতে সক্ষম হয়। এই পরীক্ষাগুলির উপর ভিত্তি করে পরবর্তী গবেষণাগুলিতে পদার্থে আলোর স্থানান্তর এবং পদার্থে থেকে আলো ফেরত আনা সম্ভব হয়। কোয়ান্টাম সংকেত-গুপ্তায়ন (এনক্রিপশন) ও কোয়ান্টাম পরিগণন (কম্পিউটিং) ক্ষেত্রে এই প্রক্রিয়াটি অত্যন্ত গুরুত্বপূর্ণ। তাঁর সাম্প্রতিক গবেষণাগুলিতে অতিশীতল পরমাণুগুলির মধ্যে নতুন আন্তঃক্রিয়া এবং ন্যানোবীক্ষণিক মাপনীর ব্যবস্থাগুলি প্রাধান্য পেয়েছে। পদার্থবিজ্ঞান ও ফলিত পদার্থবিজ্ঞান বিষয়ে শিক্ষাদানের পাশাপাশি তিনি হার্ভার্ড বিশ্ববিদ্যালয়ে শক্তি বিজ্ঞান পড়িয়ে থাকেন, যেখানে আলোক-ভোল্টীয় কোষ, নিউক্লীয় শক্তি ও তড়িৎকোষ (ব্যাটারি) নিয়ে কাজ করা হয়। নিজের সাধিত পরীক্ষা ও গবেষণার পাশাপাশি তিনি প্রায়শই আমন্ত্রিত বক্তা হিসেবে আন্তর্জাতিক সম্মেলনগুলিতে বক্তৃতা দিয়ে থাকেন। এছাড়া তিনি বিভিন্ন সংস্থার বিজ্ঞান নীতির কাঠামোদানের সাথে জড়িত আছেন।
মার্কিন যুক্তরাষ্ট্রের "ডিস্কভার ম্যাগাজিন" সাময়িকী ২০০২ সালে তাঁকে বিজ্ঞানের সবচেয়ে গুরুত্বপূর্ণ ৫০ নারীর একজন হিসেবে স্বীকৃতি দেয়।
ইংল্যান্ডের সাধারণ নির্বাচন, ১৬৮১

১৬৮১ সালের ইংল্যান্ডের সাধারণ নির্বাচন দ্বিতীয় চার্লসের শেষ সংসদের সদস্যদের পুনঃনির্বাচিত করে। অক্সফোর্ড পার্লামেন্ট নামে পরিচিত এই নির্বাচিত সংস্থাটি ২১ মার্চ ১৬৮১ থেকে ২৮ মার্চ ১৬৮১ পর্যন্ত এক সপ্তাহের জন্য বসেছিল। দলীয় শক্তি আনুমানিক এবং অনেক এমপির আনুগত্য অজানা।
রাফি বিস্ত্রিতসের

রাফি বিস্ত্রিতসের (; জন্ম ১৯৭৪, ইসরায়েল) একজন ইসরায়েলি পদারথবিজ্ঞানী ও অ্যাপ্লায়েড ম্যাটেরিয়ালস নামক মার্কিন ব্যবসা প্রতিষ্ঠানের কলনবিধি (অ্যালগোরিদমস) দলের পরিচালক। তিনি ২০২০ সালে পাবলো হারিইয়ো এররেরো এবং অ্যালান ম্যাকডোনাল্ডের সাথে যৌথভাবে পদার্থবিজ্ঞানে উলফ পুরস্কার বিজয় করেন। "মোচড়ানো দ্বিস্তর গ্রাফিনের উপর তাত্ত্বিক ও ফলিত গবেষণাকর্মের জন্য" তাঁদেরকে এই পুরস্কার দান করা হয়।
ইংল্যান্ডের সাধারণ নির্বাচন, ১৬৮৫

১৬৮৫ সালের ইংল্যান্ডের সাধারণ নির্বাচনে ইংল্যান্ডের দ্বিতীয় জেমসের একমাত্র সংসদ নির্বাচিত হয় যা অনুগত সংসদ নামে পরিচিত। এই প্রথম ইংল্যান্ডের পার্লামেন্টে রাজনৈতিক দলবদ্ধতার জন্য হুইগ এবং টোরি শব্দগুলি ব্যবহার করা হয়েছিল। দলীয় শক্তি আনুমানিক এবং অনেক এমপির আনুগত্য অজানা।
ইংল্যান্ড এবং ওয়েলসের ৫৩টি কাউন্টি এবং ২১৭টি বরো জুড়ে ৫১৩ জন সংসদ সদস্যকে নির্বাচিত করা হয়েছে। যাদের মধ্যে সবচেয়ে বেশি দুইজন সদস্য পুনঃনির্বাচিত হয়েছেন। শুধুমাত্র ১৫টি কাউন্টি এবং ৫৭টি বরো (মোট ১০০টি আসন) নির্বাচনে প্রতিদ্বন্দ্বিতা করেছিল। অন্যান্য প্রার্থীরা বিনা প্রতিদ্বন্দ্বিতায় ফিরে গিয়েছিল। একটি বরোর ডাবল রিটার্ন ছিল, যেখানে একাধিক সদস্য নির্বাচিত হয়েছেন বলে রেকর্ড করা হয়েছে, এবং অন্যটি পরবর্তীতে পার্লামেন্ট দ্বারা বাতিল করা হয় এবং একটি উপ-নির্বাচন বাধ্যতামূলক করে।
পূর্ববর্তী নির্বাচন থেকে আসন সংখ্যা পরিবর্তন না হলেও রাজকীয় প্রভাবে তাদের নির্বাচকমণ্ডলী উল্লেখযোগ্যভাবে পরিবর্তিত হয়েছে। বর্জন সংকটের পর নিরানব্বইটি বরো নতুন চার্টার পেয়েছিল যার লক্ষ্য হল হুইগদের প্রভাব দূর করা। হুইগরা কাউন্টি নির্বাচনী এলাকায়ও আসন হারায় - যেগুলি চার্টার ম্যানিপুলেশনের জন্য দায়ী ছিল না - ১৬৮১ সালে প্রায় ষাটটি কাউন্টি আসন থেকে মাত্র আটটিতে নেমে আসে।
নতুন সংসদে টোরিদের এখন কমন্স এবং লর্ডস উভয় কক্ষে তাদের নিজস্ব সংখ্যাগরিষ্ঠতা ছিল। নির্বাচনে পুনঃনির্বাচিত সদস্যদের সঠিক দলীয় বিভাজন স্পষ্ট নয় তবে ১৬৮৫-৮৯ সংসদীয় মেয়াদে দায়িত্ব পালনকারী ৫২৫ সদস্যের মধ্যে পরবর্তী উপ-নির্বাচনে নির্বাচিতরা সহ ৪৬৮ টোরি হিসাবে এবং ৫৭ জনকে হুইগ হিসাবে অনুমান করা হয়। এই অনুমানটি কোনো সদস্যকে অপ্রত্যাশিত হিসাবে বিবেচনা করে না এবং ৩০% সদস্য পর্যন্ত নিষ্ক্রিয় হিসাবে রেকর্ড করা হয়েছিল।
এই নির্বাচন জনসংখ্যার পাশাপাশি রাজনৈতিকভাবে সংসদে উল্লেখযোগ্য প্রভাব ফেলেছিল। নবনির্বাচিত সদস্যরা বেশির ভাগই অনভিজ্ঞ এবং অর্ধেকেরও বেশি সদস্য আগে কখনো সংসদে বসেননি। ১৬৮৯ সালের পরবর্তী নির্বাচনে এদের অধিকাংশই পদত্যাগ করবে বা তাদের আসন হারায়। সদস্যদের উচ্চ চার্চ অ্যাংলিকান হওয়ার সম্ভাবনা অনেক বেশি ছিল এবং সময়ের অন্যান্য সংসদের তুলনায় খুব কম প্রেসবিটারিয়ান বা স্বাধীন। সেখানে অস্বাভাবিকভাবে সরকারি কর্মকর্তা ও সামরিক কর্মকর্তাদের সংখ্যা বেশি এবং দেশের ভদ্রলোক কম। দুইজন নাবালক নির্বাচিত হয়েছিল যারা হল পিটার লেগ এবং টমাস উইন্ডসর। তাদের বয়স যথাক্রমে ১৫ এবং ১৬।
ইংল্যান্ডের সাধারণ নির্বাচন, ১৬৮৯

১৬৮৯ সালের ইংল্যান্ডের সাধারণ নির্বাচন, ১৬৮৯ সালের জানুয়ারিতে অনুষ্ঠিত কনভেনশন পার্লামেন্টকে নির্বাচিত করে যা গৌরবময় বিপ্লবের পর তলব করা হয়েছিল।
ইংল্যান্ড এবং ওয়েলসের ৫৩টি কাউন্টি এবং ২১৭টি বরো জুড়ে ৫১৩ জন সংসদ সদস্যকে ফেরত পাঠানো হয়েছে, সবচেয়ে বেশি ফেরত দুইজন সদস্য। শুধুমাত্র নয়টি কাউন্টি এবং ৪১টি বরো (মোট ৬৯টি আসন) নির্বাচনে প্রতিদ্বন্দ্বিতা করেছিল, অন্যান্য প্রার্থীরা বিনা প্রতিদ্বন্দ্বিতায় ফিরে গিয়েছিল। ছয়টি বরোর ডবল রিটার্ন ছিল, যেখানে একাধিক সদস্য নির্বাচিত হয়েছেন, এবং এর মধ্যে পাঁচটি পরবর্তীতে উপ-নির্বাচন জোর করে সংসদের দ্বারা বাতিল করা হয়েছিল।
সংখ্যাগরিষ্ঠ আসন একটি দলীয় ভিত্তিতে প্রতিদ্বন্দ্বিতা করা হয়নি, কিন্তু দলগত প্রান্তিককরণ ঐতিহাসিকদের দ্বারা চিহ্নিত করা যেতে পারে মূল ইস্যুতে পরবর্তী ভোটের দিকে তাকিয়ে। ১৭৪ সদস্যকে হুইগস এবং ১৫১ জনকে টোরিস হিসাবে চিহ্নিত করা হয়েছে। অবশিষ্ট সদস্য প্রায় ১৯০ জনকে নিরপেক্ষ বলে মনে করা হয়। পুরো পার্লামেন্ট জুড়ে কার্যকলাপের উপর ভিত্তি করে একটি পুরানো অনুমান প্রস্তাব করেছে যে ৫৫১ জন সদস্যকে (উপ-নির্বাচনে ফিরে আসা সহ) ২৩২ টোরি এবং ৩১৯ হুইগস বা কোর্ট টোরি হিসাবে তালিকাভুক্ত করা যেতে পারে, যার কোনোটিই নিরপেক্ষ হিসাবে শ্রেণীবদ্ধ নয় (কিন্তু ৪০% এর বেশি নিষ্ক্রিয় হিসাবে রেকর্ড করা হয়েছে)। অবশেষে সংসদের "শেষে" একটি অনুমান করা যায় যখন দলীয় গোষ্ঠীগুলির আরও বিকাশের সময় ছিল। দলগুলির শক্তি অনুমান করে ২৫৪ হুইগ, ২২১ টোরি এবং ৩৮ জন নিরপেক্ষ সদস্য বিবেচিত হয়।
মণিমণ্ডপ

মণিমণ্ডপ (মৈথিলি : मणिमंडप) একটি হিন্দু মন্দির যা অযোধ্যার রাজকুমার রাম এবং মিথিলা রাজ্যের রাজকুমারী সীতার বিবাহের প্রকৃত স্থান বলে বিশ্বাস করা হয়। এটি নেপালের মিথিলা অঞ্চলের জনকপুর শহরের উপকণ্ঠে অবস্থিত।
রামায়ণে মিথিলা রাজ্যের রাজা জনক তাঁর কন্যা রাজকুমারী সীতার বিবাহের জন্য রাজসভায় একটি বিখ্যাত "স্বয়ম্বর সভার" আয়োজন করেছিলেন। স্বয়ম্বর সভায় রাজা জনক শর্ত দেন, যে ব্যক্তি পিনাক ধনুকে উত্তোলন করতে পারবে এবং তা ভাঙতে পারবে সে তার কন্যা রাজকুমারী সীতার সাথে বিবাহের যোগ্য হবে। কথিত আছে যে "স্বয়ম্বর সভায়" আর্যাবর্তের সমস্ত রাজাদের অংশগ্রহণের জন্য আমন্ত্রণ জানানো হয়েছিল। রামায়ণ অনুসারে, অযোধ্যার রাজকুমার রাম ছাড়া আর কেউই ধনুক উত্তোলন করতে পারেনি। স্বয়ম্বর সভায়, যুবরাজ রাম ধনুক পিনাককে উত্তোলন করেন এবং তা তিন টুকরো করেন। বিশ্বাস করা হয় যে ধনুকের একটি টুকরো আকাশে, অন্যটি "পাতালে" এবং তৃতীয়টি পৃথিবীতে গমন করেছিল। স্বয়ম্বর সভার প্রতিযোগিতায় যুবরাজ রামকে বিজয়ী ঘোষণা করা হয়। স্বয়ম্বর সভায় যুবরাজ রাম ধনুক ভাঙার পর, রাজকুমারী সীতা তাকে মালা পরিয়েছিলেন।
কিংবদন্তি অনুসারে, রাজপুত্র রাম রাজা জনকের সভায় ধনুক ভাঙ্গার পর, রাজা দশরথের সাথে বিবাহের শোভাযাত অযোধ্যা থেকে মিথিলায় আসে। মিথিলার পৌরাণিক কাহিনী অনুসারে, জনকের সভায় স্বয়ম্বর সভা জয়ের পর, রাজকুমার রাম রাজকুমারী সীতা এবং তার তিন ভাই সীতার তিন বোনের সাথে "মণিমণ্ডপে" বিয়ে করেছিলেন। জনকপুরে বিবাহের জন্য যেখানে রত্ন দিয়ে সজ্জিত বেদী ও "যজ্ঞ মণ্ডপ" তৈরি করা হয়েছিল সেটিই "রাণী বাজারের" কাছে "মণিমণ্ডপ" নামে বিখ্যাত। মণ্ডপ চত্বরে একটি পুকুর রয়েছে যেখানে বিয়ের সময় চার ভাইয়ের পা ধুয়ে দেওয়া হয়েছিল।
কার্ল ডাইসেরথ

কার্ল আলেকজান্ডার ডাইসেরথ (, জন্ম ১৮ই নভেম্বর, ১৯৭১) একজন মার্কিন স্নায়ুবিজ্ঞানী, জৈব প্রকৌশলী ও মনোচিকিৎসক। তিনি মার্কিন যুক্তরাষ্ট্রের স্ট্যানফোর্ড বিশ্ববিদ্যালয়ের জৈব প্রকৌশল বিভাগের চেন ডিন হুয়া ফাউন্ডেশন অধ্যাপক এবং মনোচিকিৎসা ও আচরণীয় বিজ্ঞানের অধ্যাপক।
আলোক-বংশাণুবিজ্ঞান, জলীয় জেল-দেহকলা রসায়ন (ক্ল্যারিটি ও স্টারম্যাপ যার অন্তর্ভুক্ত) প্রযুক্তি উদ্ভাবন ও সেগুলির বিকাশসাধন, স্বাভাবিক স্নায়বিক বর্তনী ক্রিয়া অধ্যয়নের জন্য সমন্বিত আলোকীয় ও বংশাণুভিত্তিক কৌশল প্রয়োগ এবং স্নায়বিক ও মানসিক রোগে বৈকল্য নিয়ে গবেষণার জন্য তিনি পরিচিত।
২০১৯ সালে ডাইসেরথ স্বাস্থ্য ও রোগের গবেষণায় প্রাণীর আচরণের পেছনের স্নায়ুকোষীয় সংকেতগুলি আবিষ্কার ও সেগুলি নিয়ন্ত্রণের জন্য আণবিক ও আলোকীয় সরঞ্জাম উদ্ভাবন করার জন্য মার্কিন যুক্তরাষ্ট্রের জাতীয় প্রকৌশল পর্ষদে (ন্যাশনাল অ্যাকাডেমি অভ ইঞ্জিনিয়ারিং) সদস্যপদ লাভ করেন। এছাড়া তিনি মার্কিন যুক্তরাষ্ট্রের জাতীয় বিজ্ঞান পর্ষদ (ন্যাশনাল অ্যাকাডেমি অভ সায়েন্সেস) এবং মার্কিন যুক্তরাষ্ট্রের জাতীয় চিকিৎসাবিজ্ঞান পর্ষদেরও (ন্যাশনার অ্যাকাডেমি অভ মেডিসিন) সদস্য।
সুগন্ধীসার তেল

সুগন্ধীসার তেল () বলতে এক ধরনের ঘনীভূত জলবিকর্ষী তরল বোঝায়, যা কোনও উদ্ভিদ থেকে নিষ্কাশিত উদ্বায়ী (স্বাভাবিক তাপমাত্রায় সহজেই বাষ্পীভূত হয় এমন) রাসায়নিক যৌগ ধারণ করে রাখে। সুগন্ধীসার তেলকে উদ্বায়ী তেল (volatile oils), বায়বীয় তেল (ethereal oils বা aetheroleum), কিংবা আরও সরলভাবে যে উদ্ভিদ থেকে সেগুলিকে নিষ্কাশন করা হয়, সেই উদ্ভিদের নামে ডাকা হতে পারে (যেমন লবঙ্গ তেল)। সুগন্ধীসার তেলে কোনও উদ্ভিদের যে সুগন্ধ থাকে, তার সারবস্তুটি ধারণ করা থাকে; অর্থাৎ এটিতে ঐ উদ্ভিদের স্বতন্ত্র বৈশিষ্ট্যসূচক সুগন্ধটি নিহিত থাকে।
সুগন্ধীসার তেলগুলিকে সাধারণত পাতন প্রক্রিয়ার মাধ্যমে নিষ্কাশন করা হয় এবং প্রায়শই বাষ্পীয় পাতনকে কাজে লাগানো হয়। অন্যান্য নিষ্কাশন প্রক্রিয়ার মধ্যে আছে পিষে বের করা, দ্রাবক দ্বারা নিষ্কাশন, "স্ফুমাতুরা", পরমসার তেল নিষ্কাশন, রজন টোকা, মোম গ্রথিতকরণ ও শীতল নিষ্পেষণ। সুগন্ধীসার তেলগুলিকে সুগন্ধী দ্রব্য, প্রসাধনী, সাবান, বায়ু সতেজকারক ও অন্যান্য দ্রব্যে, খাদ্য ও পানীয়ে সুগন্ধ যোগ করতে, এবং ধূপ ও অন্যান্য গৃহস্থালি পরিস্কারক দ্রব্যে সুগন্ধ যোগ করতে ব্যবহার করা হয়।
সুগন্ধীসার তেলগুলিকে প্রায়শই সুগন্ধী চিকিৎসা নামক এক ধরনের বিকল্প চিকিৎসা পদ্ধতিতে ব্যবহার করা হয়, যেখানে সুগন্ধী যৌগগুলির রোগ নিরাময়কারী গুণ আছে বলে দাবি করা হয়। সুগন্ধী চিকিৎসার ফলে দেহমন শিথিল হতে পারে, তবে এগুলি আসলেই কোনও রোগ সারাতে কার্যকর কি না, তার সপক্ষে যথেষ্ট বৈজ্ঞানিক সাক্ষ্যপ্রমাণ নেই। সুগন্ধীসার তেলের বেঠিক ব্যবহারের কারণে অতিপ্রতিক্রিয়া (অ্যালার্জি), প্রদাহ ও ত্বকের চুলকানি বা জ্বালাপোড়া হতে পারে, এবং বিশেষ করে শিশুরা এক্ষেত্রে বেশি আক্রান্তপ্রবণ হতে পারে। যদি পান করা হয় বা ত্বকের মাধ্যমে শোষিত হয়, তবে সুগন্ধীসার তেলগুলি বিষাক্ত হতে পারে।
দণ্ডরাজ্য

দণ্ড একটি অঞ্চল যা হিন্দু পুরাণে প্রায়শই উল্লিখিত হয়, এবং এটি বিভিন্ন আখ্যানে বিশিষ্টভাবে প্রদর্শিত হয়, যেমন দণ্ডক নামে একটি রাজ্য এবং বন উভয়কেই বোঝানো হয়। রাবণের রাজত্বকালে দণ্ড লঙ্কার একটি ঔপনিবেশিক রাজ্য ছিল, তার শাসক খার দণ্ড প্রদেশ শাসন করতেন। এই অঞ্চলটি দণ্ডকারণ্যে বসবাসকারী সমস্ত রাক্ষস উপজাতিদের জন্য একটি দুর্গ হিসাবে কাজ করেছিল 
ঐতিহাসিকভাবে, দণ্ড মহারাষ্ট্রের নাসিক জেলাকে ঘিরে রেখেছে বলে মনে করা হয়, যার রাজধানী জনস্থানে অবস্থিত, এবং বর্তমানে নাসিক শহর নামে পরিচিত। এই অঞ্চল থেকেই রাক্ষস খর কোশলের রাঘব রামের উপর আক্রমণ শুরু করে। তিনি তার স্ত্রী এবং ভাইয়ের সাথে পঞ্চবটিতে বসবাস করতেন, যা আধুনিক দিনের নাসিকে অবস্থিত। 
রামায়ণে, সুমালীর পুত্র হওয়ায় রাক্ষস দণ্ডকে রাবণের মামা হিসাবে চিত্রিত করা হয়েছে। 
যদিও মহাকাব্য রামায়ণে দণ্ডকের উল্লেখ করা হয়েছে বিশদ বিবরণের সাথে, মহাকাব্য মহাভারতে এই রাজ্যের কয়েকটি উল্লেখ পাওয়া যায়। 
সহদেব, পান্ডব সেনাপতি এবং পান্ডব রাজা যুধিষ্ঠিরের ছোট ভাই, রাজার রাজসূয় যজ্ঞের জন্য শ্রদ্ধা নিবেদন করতে দক্ষিণাঞ্চলে এসেছিলেন। রাজা রুক্মিনের (ভোজকট নামে বিদর্ভের দ্বিতীয় রাজধানীতে শাসন করতেন) থেকে অলঙ্কার ও সম্পদ অর্জন করে তিনি আরও দক্ষিণে সুরপর্ক, তালকট এবং দন্ডকদের দিকে অগ্রসর হন। কুরু যোদ্ধা তখন সমুদ্র উপকূলে বসবাসকারী ম্লেচ্ছ উপজাতির অগণিত রাজাদের পরাজিত ও নিজাধীন করেন (২-৩০)। 
দণ্ডক বন ছিল প্রাচীন ভারতের সবচেয়ে বড় বন, দন্ডকারণ্য । এটি মধ্য ভারতের বিন্ধ্য পর্বতমালা থেকে দক্ষিণে কৃষ্ণভেন্না (বর্তমানে কৃষ্ণা নদী নামে পরিচিত) এবং তুঙ্গভদ্রার তীর পর্যন্ত বিস্তৃত ছিল। মহাভারতে (৩-৮৫) এই বনের উল্লেখ পাওয়া যায়। দণ্ডকের পবিত্র বনের সম্ভাব্য সীমানা এবং এর মধ্যে প্রবাহিত নদীগুলিসহ এখানে উল্লেখ করা হয়েছে। সুরপর্ক (উত্তর কোঙ্কন ) সম্ভবত এর পশ্চিম সীমানা তৈরি করেছে, উড়িষ্যার মহেন্দ্র পর্বতমালা এর পূর্ব সীমানা তৈরি করেছে এবং গোদাবরী এবং কৃষ্ণভেনা নদীগুলি এই বনের মধ্য দিয়ে প্রবাহিত হয়েছে। এই বনের উত্তর দিকের প্রবেশপথে নদী (বা হ্রদ) পয়োষ্ণির উল্লেখ আছে। মহাকাব্য রামায়ণ অনুসারে, দণ্ডক রাজ্য এবং কিষ্কিন্ধ্যা রাজ্য ছাড়া অন্য কোনও রাজ্য এই বনের মধ্যে পড়ে বলে উল্লেখ করা হয়নি। মহাকাব্য মহাভারতের সময় অনেক অঞ্চল যা পূর্বে দণ্ডক বন ছিল বাসযোগ্য রাজ্য হিসাবে পাওয়া যায়। দণ্ডক রাজ্য ছিল দণ্ডকারণ্যের মাঝে রাক্ষসদের রাজ্য। 
রাঘব রাম রাক্ষসদের বধের ইচ্ছায় দণ্ডকারণ্যে কিছুকাল বাস করেছিলেন। জনস্থানে তিনি এক দুষ্টাত্মা রাক্ষসের মাথা (মহাকাব্য রামায়ণ অনুসারে, তার নাম ছিল খর) একটি প্রচণ্ড তীক্ষ্ণতর একটি ক্ষুর-মাথা খাদ দিয়ে কেটে ফেলেন (৯-৩৯)। রাঘব রাম, সেই অগ্রণী ধনুকধারী, তার ধনুক নিয়ে এবং তার রানী ( সীতা ) এবং ভাই ( লক্ষ্মণ ) এর সাথে তার পিতার মঙ্গল কামনা করে, দণ্ডক বনে বাস করতে শুরু করেন। জনস্থান (দণ্ডক রাজ্যের রাজধানী) থেকে সেই পরাক্রমশালী রাক্ষস রাজা দুষ্ট রাবণ রামের রানীকে নিয়ে গিয়েছিল। (৩, ১৪৬)। রাঘব রামের সময়ে দণ্ডকারণ্যের মধ্য দিয়ে একটি দক্ষিণ পথ ছিল। রাবণ কর্তৃক অপহৃত স্ত্রীর সন্ধানে তিনি এই পথ দিয়ে ভ্রমণ করেছিলেন। সেই পথের ধারে কুশ ঘাসের আসন, পাতার ছাতা ও ভাঙ্গা জল-পাত্রে ছড়িয়ে ছিটিয়ে থাকা বহু তপস্বীর জনমানবহীন আশ্রয়স্থল এবং শত শত শেয়ালের সমারোহ দেখা গেল।(৩, ২৭৭)।
কার্ল জুন

কার্ল এইচ. জুন (, জন্ম ১৯৫৩) একজন মার্কিন অনাক্রম্যবিজ্ঞানী ও কর্কটরোগবিদ (ক্যানসার বিজ্ঞানী বা অংকোলজিস্ট)। তিনি বর্তমানে মার্কিন যুক্তরাষ্ট্রের পেনসিলভেনিয়া বিশ্ববিদ্যালয়ের পেরেলমান চিকিৎসাবিজ্ঞান শিক্ষা প্রতিষ্ঠানের রোগবিজ্ঞান ও পরীক্ষাগার চিকিৎসাবিজ্ঞান বিভাগের রিচার্ড ডব্লিউ ভেগ অধ্যাপক। তিনি কর্কটরোগ বা ক্যানসারের একাধিক রূপের চিকিৎসার জন্য কার টি-কোষ চিকিৎসা পদ্ধতির উপরে তাঁর গবেষণার জন্য সর্বাধিক পরিচিত। ২০২০ সালে তিনি মার্কিন দার্শনিক সমাজের সদস্য নির্বাচিত হন।
গাণ্ডিবেশ্বর স্থান

গাণ্ডিবেশ্বর স্থান ( गांडीवेश्वर स्थान ) হল হিন্দু ইতিহাস "মহাভারতে" উল্লিখিত একটি স্থান এবং হিন্দু তীর্থযাত্রীদের জন্য একটি ধর্মীয় পর্যটন কেন্দ্র। "মহাভারতে", যখন কৌরবদের দ্বারা পাণ্ডবদের রাজ্য থেকে বনে নির্বাসিত করা হয়েছিল, তখন অর্জুন তার গাণ্ডীব ধনুক এবং তার সমস্ত অস্ত্র একটি শমী গাছের নীচে লুকিয়ে রেখেছিলেন, যা অনুগামীরা বিশ্বাস করেন যে এই স্থানে রয়েছে। 
কিংবদন্তি অনুসারে, শিবের ধ্যান করে অর্জুন তার অস্ত্র পাশুপতাস্ত্র পেয়েছিলেন। তিনি এখানে একটি শিবলিঙ্গ স্থাপন করেছিলেন, যা গাণ্ডীবেশ্বর নাথ মহাদেব মন্দির নামে মন্দিরে ছিল বলে বিশ্বাস করা হয়। এই স্থানটি শিবনগর গ্রামে অবস্থিত যা ভারতের বিহার রাজ্যের মিথিলা অঞ্চলের মধুবনী জেলার মহকুমা শহর বেনিপট্টি থেকে ১৫ কিলোমিটার দূরে বিদ্যমান। স্থানটি জেলার ঐতিহাসিক, ধর্মীয় ও সাংস্কৃতিক ঐতিহ্য। গাণ্ডিবেশ্বর স্থান চত্বরে অনেক মন্দির রয়েছে। গাণ্ডিবেশ্বর নাথ মহাদেব মন্দির এবং গৌরীশঙ্কর মন্দির চত্বরের দুটি প্রধান মন্দির। গাণ্ডিবেশ্বর নাথ মহাদেব মন্দির হল শিবের মন্দির এবং গৌরীশঙ্কর মন্দির হল দেবী গৌরী ও শিবের যৌথ মন্দির। এছাড়াও চত্বরে কার্তিকেয়, গণপতি, কালভৈরব, বটুকা ভৈরব, সূর্যনারায়ণ, হনুমান, রাম, লক্ষ্মণ, কালী, সীতা এবং আরও কিছু দেবতার মন্দির রয়েছে। মহাশিবরাত্রি ও শ্রাবণ সোমবারী উৎসবের জন্য এই স্থানটি খুবই বিখ্যাত। শ্রাবণ সোমবারীতে জলাভিষেক (जलाभिषेक) পর্যন্ত জেলার বিভিন্ন স্থান থেকে শিবের হিন্দু ভক্তরা এখানে জড়ো হন এবং শিবের পূজা করেন। 
১৯৬২ খ্রিস্টাব্দের আগে এই জায়গার কাছে একটি ঘন জঙ্গল ছিল, যেখানে প্রচুর সংখ্যক বন্য শূকর বাস করত। বাবা রাসবিহারী দাসের নেতৃত্বে ১৯৬২ খ্রিস্টাব্দে এই স্থানে একটি খুব বড় যজ্ঞের আয়োজন করা হয়েছিল। এই স্থানটিকে যজ্ঞস্থলী ( यज्ञस्थली ) হিসাবে তৈরি করা হয়েছিল এবং সেখানকার কয়েকটি এলাকার মধ্যে জঙ্গল পরিষ্কার করা হয়েছিল। মনে করা হয়, স্থানটি মহাভারতের বিখ্যাত কিরাত-অর্জুনের যুদ্ধের স্থান। শিব কিরাতের রূপে এসে অর্জুনের সাথে যুদ্ধ করেছিলেন। যুদ্ধ ছিল বন্য শূকর শিকারের জন্য। অর্জুন শিকারের জন্য একটি বন্য শূকরের উপর তার ধনুক দিয়ে একটি তীর নিক্ষেপ করেন। তখন শিব সেখানে এক কিরাত ব্যক্তির রূপে আবির্ভূত হন এবং তিনি শিকারের জন্য একই বন্য শূকরের দিকে একটি তীর নিক্ষেপ করেন। পরবর্তীকালে শিকারের জন্য অর্জুন এবং কিরাতের মধ্যে একটি চরম যুদ্ধ শুরু হয় এবং শেষ সময়ে শিব অর্জুনের যুদ্ধ দক্ষতায় সন্তুষ্ট হন এবং তার আসল রূপে উপস্থিত হন, অর্জুনকে বিখ্যাত দিব্য তীর পাশুপতাস্ত্র প্রদান করেন। 
বর্তমান গাণ্ডীবেশ্বর মহাদেব মন্দিরটি সেই স্থানের নিকটবর্তী চানপুর গ্রামের চান চৌধুরীর পুত্র দ্বারা নির্মিত হয়েছিল। কথিত আছে, চান চৌধুরী ছিলেন চানপুর গ্রামের নিঃসন্তান ব্যক্তি। তিনি শিবের কাছে সন্তান ভিক্ষার জন্য বাবা বৈদ্যনাথ মন্দিরে গিয়েছিলেন। সেখানে তিনি সন্তানের বর পাওয়ার আশায় থেকে যান। কথিত আছে তিনি শিবকে স্বপ্নে দেখেছিলেন। স্বপ্নে শিব তাকে জিজ্ঞেস করলেন, তুমি এখানে কেন এসেছ, তোমার গ্রামের কাছে শিবনগরে গাণ্ডিবেশ্বর মহাদেব স্থানে যাও এবং সেখানে মন্দিরে সেবা দাও। শিব তাকে বলেছিলেন যে তিনি সর্বদা মধ্যরাতে সেখানে থাকবেন। এরপর চান চৌধুরী এই গ্রামে মন্দিরে শিব পূজা করতে আসেন। এরপর শীঘ্রই তিনি একজন সন্তানের পিতা হন, যিনি পরবর্তীতে গাণ্ডিবেশ্বর স্থানের বর্তমান মন্দিরটি নির্মাণ করেন।
লা ভিয়ে দে মোহাম্মদ: প্রফেদ ডি আল্লাহ

লা ভিয়ে দে মোহাম্মদ: প্রফেদ ডি আল্লাহ () হল একটি ফরাসি সীরাতগ্রন্থ। যেটা ইসলামের শেষ নবী মুহাম্মাদের জীবনীর উপর লেখা হয়েছে। ফরাসি প্রাচ্যবিদ চিত্রশিল্পী ইতিয়েন ডিনেট বইটি লিখেছেন যিনি পরবর্তীতে ইসলামে ধর্মান্তরিত হয়েছিলেন। তার আলজেরিয়ান বন্ধু স্লিম্যান ইব্রাহিম, বেন ইব্রাহিম এবং মোহাম্মদ রেসিম এই বইটি লেখা ও ইসলাম গ্রহণে প্রভাব রেখেছিলো। ১৯৩৭ সালে যখন "লা ভি ডি মোহাম্মদ" একটি জনপ্রিয় সংস্করণে প্রকাশিত হয়েছিল তখন জ্যাক বার্ক এটির একটি পর্যালোচনা লিখেছিলেন।
মুহাম্মাদের এই জীবনী প্রথম বিশ্বযুদ্ধের ঠিক আগে বা যুদ্ধের সময়ই লেখা। লেখক ১৯১৪ সালে এই লেখার জন্য তথ্য সংগ্রহের জন্য আলজিয়ার্স একাডেমির একটি বিভাগ ড্রয়িং ক্যাবিনেটে যান। সেখানে তিনি মোহাম্মদ রেসিমের সাথে দেখা করেন। বইটি ১৯১৮ সালে সশস্ত্র বাহিনীর মন্ত্রনালয়ের অনুরোধে যুদ্ধের সময় যারা ফ্রান্সের জন্য মারা গিয়েছিল তাদের প্রতি শ্রদ্ধা জানিয়ে হেনরি পিয়াজা কর্তৃক প্রকাশিত হয়।
লুই ব্রুনট ইঙ্গিত করেছেন যে এই কাজটি মোহাম্মদের জীবন হিসেবে বিবেচনা করা উচিত নয় যাকে ধর্মের ইতিহাসবিদরা বিবেচনা করেন। বরং বইটিকে আল্লাহর বাণী এবং মৌলবাদ মুসলিমদের লেখার উপরে আলোকিত মুসলমানদের দ্বারা বিবেচনা করা উচিত। পিয়েরে প্রিয়ারের মতে, বইটি একটি বিশ্বাসী, নবীর সুন্নাহ ও ইসলামিক ঐতিহ্যের উপর ভিত্তি করে রচনা করা হয়েছে। বইটি ইসলামি মৌলবাদকে সম্মান করে।
বইটি ডিনেটের আঁকা 27 Tableaux দিয়ে চিত্রিত করা হয়েছে। এই দৃষ্টান্তগুলোর কোনটিই নবীর প্রতিনিধিত্ব করে না, এমন কোন ঘটনা নেই, যাতে তিনি নায়ক আছেন। এই বিষয়ে লেখক মুখবন্ধে ব্যাখ্যা করেছেন যে ইসলামের নীতিগুলি রূপক উপস্থাপনের জন্য অনুকূল নয়। এই ধর্ম ঐশ্বরিক প্রতিনিধিত্বকে নিষিদ্ধ করে, যা একটা ব্লাসফেমি এবং এটি মূর্তিপূজার দিকে নিয়ে যায়। তাই লেখক দৃষ্টান্তের জন্য একটি পরোক্ষ পদ্ধতি বেছে নিয়েছে। এখানে নবীর প্রতিনিধিত্ব করে, যেভাবে তিনি তার মুসলমান শিষ্যদের অঙ্গভঙ্গিতে প্রতিফলিত হন। তাদের ধর্মীয় অনুশীলন, মোহ-হীন জীবন, দৈনন্দিন জীবনযাপনে মক্কার কাবা, মদিনার মসজিদে নববী ও ইসলামের পবিত্র স্থানগুলো যযেভাবে প্রতিফলিত হয়েছে। যাইহোক, এই চিত্রগুলি সমস্ত পুনঃপ্রচারে প্রদর্শিত হয় না, কেউ কেউ রূপক উপস্থাপনের উপর নিষেধাজ্ঞা মনে করে সীমাবদ্ধ ব্যাখ্যা গ্রহণ করে।
কাজটি ফ্রান্সে ও ইউরোপ মহাদেশে ব্যাপক সাফল্য অর্জন করেছিলো। বইটির অসংখ্য সংস্করণ প্রকাশ হয়েছে।
কায়রোর আল-আজহার মসজিদের গ্র্যান্ড ইমাম আবদেল-হালিম মাহমুদ এবং তার ছেলে মোহাম্মদ এই বই অনুবাদের কাজ করেছেন।
১৯৩৭ সালে যখন "লা ভি ডি মোহাম্মদ" একটি জনপ্রিয় সংস্করণে প্রকাশিত হয়েছিল তখন জ্যাক বার্ক এটির একটি পর্যালোচনা লিখেছিলেন। মিশেল চডকিউইচের বইটিকে "দরিদ্র" বলে অভিহিত করেন। এডুয়ার্ড মন্টেটের মতে, এটি একটি "শিল্পের বিস্ময়, অসাধারণ এবং প্রশংসনীয় দৃষ্টান্ত। ডিনেট এবং রেসিমের আলোকসজ্জার বই, যা এটিকে শৈল্পিক দৃষ্টিকোণ থেকে নিপুণভাবে প্রকাশনা করা হয়েছে।
সাদার্ন সমিতি

সাদার্ন সমিতি হল কলকাতার একটি ভারতীয় পেশাদার বহুমুখী ক্রীড়া ক্লাব। ১৯৪৫ সালে প্রতিষ্ঠিত, ক্লাবটি উত্তরবঙ্গের শিলিগুড়িতেও অবস্থিত। খেলাধুলার পাশাপাশি তারা অনেক সাংস্কৃতিক কর্মকাণ্ডের সাথে জড়িত। এর ফুটবল বিভাগ কলকাতা ফুটবল লিগের প্রিমিয়ার ডিভিশন এ, প্রতিযোগিতা করে এবং পূর্বে আই-লিগের ২য় বিভাগে অংশগ্রহণ করে, তারপর ভারতীয় ফুটবল লিগ পদ্ধতির দ্বিতীয় স্তরে অংশগ্রহণ করে ছিল।
দক্ষিণী সমিতি ১৯৪৫ সালে ভারতে ব্রিটিশ শাসনামলে কলকাতা শহরে প্রতিষ্ঠিত হয়েছিল। এ সময় তারা বিভিন্ন খেলাধুলা ও সাংস্কৃতিক কর্মকাণ্ডে জড়িত ছিল। ১৯৫৯ সালে, ক্লাবটি ইন্ডিয়ান ফুটবল অ্যাসোসিয়েশন (আইএফএ) থেকে তাদের অধিভুক্তি লাভ করে, কিন্তু ক্লাবটি তাদের প্রতিষ্ঠার অনেক পরে ভারতীয় ফুটবলে তাদের পদচিহ্ন পায়।<ref>
২০২৪–২৫ আই-লিগ ২

২০২৪–২৫ আই-লিগ ২ হল আই-লিগ ২ প্রতিযোগিতার সপ্তদশ মৌসুম, এবং ভারতীয় ফুটবলের বর্তমান তৃতীয় স্তর হিসেবে তৃতীয় মৌসুম। সর্বোচ্চ দুই দল ২০২৫–২৬ আই-লিগ-এ উত্তীর্ণ হয়।
ইন্ডিয়ান অ্যারোজ প্রকল্পটি ভেঙে দেওয়ার দুই বছর পরে, তাদের খেলার সময় দেওয়ার জন্য এবং প্রস্তুতির জন্য অনূর্ধ্ব-২০ জাতীয় দলকে মাঠে নামানোর সিদ্ধান্ত নিয়েছে। ভারতের অনূর্ধ্ব-২০ জাতীয় দল অগ্রসর-অবনমন থেকে সাধারণ ছাড় পাবে।
২০২৪ সালের অক্টোবর মাসে তারা প্রতিযোগিতা থেকে নাম প্রত্যাহার করে নেন। এর ফলে লিগে অংশগ্রহণকারী মোট দলের সংখ্যা দাঁড়াল নয়টিতে।
সৈয়দ নজরুল ইসলাম জাতীয় সুইমিং কমপ্লেক্স

সৈয়দ নজরুল ইসলাম জাতীয় সুইমিং কমপ্লেক্স ১৯৯৩ সালে নির্মিত, বাংলাদেশের জাতীয় ও আন্তর্জাতিক সাঁতার ক্রীড়া আয়োজন ও প্রশিক্ষণ ভেন্যু। বাংলাদেশে সাঁতারের প্রধান ও ঢাকা মহানগরীর অভ্যন্তরে তৃতীয় ভেন্যু। অবস্থানের কারণে স্থাপনাটি মিরপুর সুইমিং কমপ্লেক্স নামে পরিচিত, এর বর্তমান নাম সৈয়দ নজরুল ইসলামের মরনোত্তর সম্মানে নামকরণ করা হয়েছে। বাংলাদেশ সুইমিং ফেডারেশন পুলটির দেখভাল করে। বাংলাদেশের সকল সাঁতার ক্রীড়া আয়োজনের সরকারি ভেন্যুর মতই এটি জাতীয় ক্রীড়া পরিষদের অধিভূক্ত।
১৯৯৩ সালে ৬ষ্ঠ দক্ষিণ এশীয় গেমস উপলক্ষে মিরপুরে কমপ্লেক্সের নির্মাণ করা হয়। ২০১০ সালের দক্ষিণ এশীয় গেমস উপলক্ষ্যে প্রাথমিক সংস্কার করা হয়। ২০১৭ সালে জাতীয় ক্রীড়া পরিষদ ১২ কোটি ৫৮ লাখ টাকা ব্যয়ে দ্বিতীয় দফায় কমপ্লেক্সের সংস্কার ও উন্নয়ন শুরু করে, যা ২০১৯ সালের ২৭ জুন পর্যন্ত চলে। এসময় এলইডি স্কোরবোর্ড স্থাপন, সাঁতারুদের আবাস ৪ থেকে ৬ তলা, ভিভিআইপি বক্স যোগ, জলের নিচে পানিরোধি ক্যামেরা, নতুন ডাইভিং বোর্ড ও দুইপাশের গ্যালারিতে ছাউনি যুক্ত হয়েছে।
কমপ্লেক্সের প্রতিযোগিতামূলক ৮ লেনের সুইমিংপুলটি খোলা আকাশের নীচে একটি উন্মুক্ত জলাধার। ডাইভিং-এর জন্য পৃথক পুল আছে। এছাড়া সাঁতারুদের ৬ তলা আবাস ও পুলের দুইপাশে দর্শক ছাউনিযুক্ত গ্যালারি আছে। মূল পুলের পাশাপাশি একটি প্রশিক্ষণ পুল রাখা হয়েছে।
এই ভেন্যুতে ১৯৯৩ ও ২০১০ সালের দক্ষিণ এশীয় গেমসের সাঁতার ও ডাইভিং-এর সকল খেলা আয়োজিত হয়েছিল। আন্তর্জাতিক আয়োজনের বাইরে বাংলাদেশ গেমস, বাংলাদেশের জাতীয় বয়সভিত্তিক সাঁতার, ডাইভিং ও ওয়াটার পোলো প্রতিযোগিতা হয়। নিয়মিত সাঁতার প্রতিযোগিতা ছাড়াও কমপ্লেক্সে প্রশিক্ষণ কার্যক্রম চলে। ঢাকা মহানগরের সরকারী সুইমিংপুল গুলোর মধ্যে সাঁতার শেখার জন্য এটি ও আইভি রহমান সুইমিংপুল সবচেয়ে বেশি ব্যবহার হয়।
ভর্গ

ভর্গ ২০২৪ সালের একটি বাংলা ভাষার ভারতীয় নাট্য চলচ্চিত্র। আকাশ অঞ্জলি প্রোডাকশনের ব্যানারে প্রযোজনা করেছেন ভক্তিপদ দাস। চিত্রনাট্য লেখার সাথে পরিচালনা করেছেন শুভম রায় । প্রধান চরিত্রে অভিনয় করেছেন সৌরভ দাস, প্রান্তিকা দাস এবং খরাজ মুখোপাধ্যায়। ছবিটির গল্প বাবা-মেয়ের আবেগঘন সম্পর্ককে কেন্দ্র করে, যেখানে মূল চরিত্ররা তাদের জীবনের বিভিন্ন চ্যালেঞ্জের মোকাবিলা করে। যা ২৭ সেপ্টেম্বর প্রেক্ষাগৃহে মুক্তি পায়।
এটি পরিচালকের পরিচারিত প্রথম চলচ্চিত্র। বেশিরভাগ দৃশ্যের শ্যুট করা হয়েছে রানাঘাটে এবং একটি বিশেষ গানের ক্রম উত্তরবঙ্গের মনোরম লোকেলে চিত্রায়িত হয়েছে। গাম্বি আরবিন্দ চিত্রগ্রহণে সম্পাদনা করেছেন প্রনয় দাশগুপ্ত। 
চলচ্চিত্রটির কেন্দ্রবিন্দুতে রয়েছেন সৌমেন্দু সান্যাল, একজন স্কুল শিক্ষক এবং সমাজকর্মী। তিনি অত্যন্ত সহৃদয় মানুষ, এবং তার মেয়ে শর্মিলা তাকে বিভিন্নভাবে সাহায্য করে। শর্মিলা কৌস্তভ নামে উচ্চ-মধ্যবিত্ত পরিবারের এক যুবকের সাথে পরিচিত হয়। ছবিটি বাবা-মেয়ের মধ্যে বন্ধনের একটি অনন্য দৃষ্টান্ত স্থাপন করে এবং তাদের সম্পর্কের মধ্য দিয়ে গল্পটি আবর্তিত হয়।
চলচ্চিত্রটির সঙ্গীত পরিচালনা করেছেন অদ্রিত ঝিনুক এবং সৌরভ দাস। এই চলচ্চিত্রে নচিকেতা চক্রবর্তী, অর্ণব দত্ত, সুস্বতী মল্লিক, আদ্রিতা ঝিনুক এবং সৌরভ দাস গান গেয়েছেন। গানের কথা লিখেছেন অদ্রিত ঝিনুক এবং সৌরভ দাস।
আকাশ অঞ্জলি প্রোডাকশন উপস্থাপনায় ভর্গ চলচ্চিত্রের প্রথম গান ‘এক রাতেরি মজা’ গেয়েছেন সুস্বতী মল্লিক, র‌্যাপ মিকি, গান লিখেছেন এবং সুর করেছেন আদ্রিতা ঝিনুক। যা ২০২৪ সালের ১৩ই সেপ্টেম্বর প্রকাশ করা হয়। দ্বিতীয় গান ‘আলতা পায়ে’ গেয়েছেন নচিকেতা চক্রবর্তী, গানের কথা লিখেছেন এবং সুর করেছেন অদ্রিতা ঝিনুক। যা ২০ সেপ্টেম্বর প্রকাশ করা হয়।
চলচ্চিত্রটি ২০২৪ সালের ২৭শে সেপ্টেম্বর পশ্চিমবঙ্গের প্রেক্ষাগৃহে মুক্তির পর সমালোচকদের প্রশংসা কুড়ায়, বিশেষ করে এর আবেগঘন কাহিনী এবং অভিনয়ের জন্য। বাবা-মেয়ের সম্পর্কের গভীরতা এবং বিভিন্ন স্তরের মানবিক অনুভূতিগুলিকে তুলে ধরার জন্য এটি প্রশংসিত হয়।
চলচ্চিত্রটির ট্রিজার ১০ আগস্ট এবং ট্রেইলার ১৮ সেপ্টেম্বর আকাশ অঞ্জলি প্রোডাকশনের ইউটিউব চ্যানেলে প্রকাশ করা হয়।
মিশেল সাদলাঁ

মিশেল সাদলাঁ (; জন্ম ১৯৬০, প্যারিস) একজন বংশাণু প্রকৌশলী ও কোষীয় চিকিৎসক, যিনি মার্কিন যুক্তরাষ্ট্রের নিউ ইয়র্ক শহরের মেমোরিয়াল স্লোন কেটারিং ক্যানসার সেন্টারে স্টিভ অ্যান্ড বারবারা ফ্রিডম্যান চেয়ার হিসেবে কাজ করছেন। তিনি কোষ প্রকৌশল কেন্দ্র ও বংশাণু হস্তান্তর ও বংশাণু অভিব্যক্তি পরীক্ষাগারের প্রতিষ্ঠাতা পরিচালক। তিনি মেমোরিয়াল হাসপাতালের চিকিৎসাবিজ্ঞান বিভাগ ও স্লোন কেটারিং ইনস্টিটিউটের অনাক্রম্যবিজ্ঞান কর্মসূচির সদস্য। সাদলাঁ টি কোষ প্রকৌশল ও কিম্ভূত প্রত্যুৎপাদক গ্রাহক টি কোষ চিকিৎসা ক্ষেত্রে গুরুত্বপূর্ণ অবদানের জন্য সর্বাধিক পরিচিত। এটি এক ধরনের অনাক্রম্য চিকিৎসা (ইমিউনোথেরাপি) যেটিতে রোগীর নিজস্ব টি কোষগুলির উপর বংশাণু প্রকৌশল প্রয়োগ করে ক্যানসার বা কর্কটরোগের চিকিৎসা প্রদান করা হয়। সাদলাঁ ফ্রান্সের জাতীয় চিকিৎসাবিজ্ঞান পর্ষদ (আকাদেমি নাসিওনাল দ্য মেদসিন) এবং মার্কিন কলা ও বিজ্ঞান অ্যাকাডেমি-র নির্বাচিত সদস্য।
সাদলাঁ ১৯৬০ সালে ফ্রান্সের প্যারিসে জন্মগ্রহণ করেন। তিনি ১৯৮৪ সালে প্যারিস বিশ্ববিদ্যালয় থেকে চিকিৎসাবিজ্ঞানে স্নাতকোত্তর উপাধি (এমডি) লাভ করেন। এরপর ১৯৮৯ সালে কানাডার এডমন্টনে অ্যালবার্টা বিশ্ববিদ্যালয় থেকে অনাক্রম্যবিজ্ঞানে ডক্টরেট উপাধি লাভ করেন। এরপর তিনি ডক্টরেটোত্তর বৃত্তিপ্রাপ্ত গবেষক (ফেলো) হিসেবে মার্কিন যুক্তরাষ্ট্রের ক্যামব্রিজ শহরে ম্যাসাচুসেটস ইনস্টিটিউট অভ টেকনোলজির হোয়াইটহেড ইনস্টিটিউট ফর বায়োমেডিকেল রিসার্চ প্রতিষ্ঠানে প্রশিক্ষণ লাভ করেন। এমআইটি-তে থাকাকালীন সময়ে তিনি বংশাণু প্রকৌশলের উপর গবেষণা শুরু করেন। ১৯৯৪ সালে তিনি নিউ ইয়র্কের স্লোন কেটারিং ইনস্টিটিউটে যোগ দেন ও সেখানে মানব রক্তোৎপাদী মূলকোষ ও টি কোষ প্রকৌশলের উপর কর্মসূচিগুলি প্রতিষ্ঠা করেন। ২০০৮ সালে তিনি মেমোরিয়াল স্লোন কেটারিংয়ে কোষ প্রকৌশল কেন্দ্র প্রতিষ্ঠা করেন। তিনি ২০১৪-২০১৫ সালে মার্কিন কোষ ও বংশাণু চিকিৎসা সমাজের প্রধান ছিলেন ও তারও আগে ২০০৪-২০০৭ সালে সেটির পরিচালক মণ্ডলীর সদস্য ছিলেন। তিনি ২০১৩ থেকে ২০১৫ সাল পর্যন্ত মার্কিন যুক্তরাষ্ট্রের জাতীয় স্বাস্থ্য ইনস্টিটিউটসমূহে (এনআইএইচ) পুনর্যোজী ডিএনএ পরামর্শক কমিটির সদস্য হিসেবে কাজ করেন।
জেলিগ এশহার

জেলিগ এশহার () একজন ইসরায়েলি অনাক্রম্যবিজ্ঞানী, যিনি ওয়াইজমান বিজ্ঞান ইনস্টিটিউট ও তেল আবিব সুরাস্কি চিকিৎসা কেন্দ্রে কাজ করছেন। তিনি ১৯৯০-এর দশকে ও ২০০০-এর দশকে দুইবার ওয়াইজমান ইনস্টিটিউটের প্রধান ছিলেন। তিনি মূলত টি কোষ ও কিম্ভূত প্রত্যুৎপাদক গ্রাহকগুলির (কাইমেরিক অ্যান্টিজেন রিসেপ্টর বা সংক্ষেপে কার) উপর অগ্রণী গবেষণার জন্য পরিচিত।
প্রদাশ (বৌদ্ধ দর্শন)

প্রদাশ হলো বৌদ্ধ অভিধর্ম শিক্ষার মধ্যে একটি বৌদ্ধ মানসিক কারণ। এটিকে ক্ষোভ (ক্রোধ) এবং বিরক্তি (উপনাহ) এর উপর ভিত্তি করে মনোভাব হিসাবে সংজ্ঞায়িত করা হয় যেখানে কেউ ক্ষমা করতে অক্ষম বা অনিচ্ছুক; এটি একজনকে কঠোর শব্দ উচ্চারণ করে।
এটি সর্বাস্তিবাদ অভিধর্ম শিক্ষার সীমিত কলুষিত মনে উদ্ভূত দশ মানসিক কারণের এবং মহাযান অভিধর্ম শিক্ষার বিশ মাধ্যমিক ক্ষতিকর মানসিক কারণের একটি।
বিহিংসা (বৌদ্ধ দর্শন)

বিহিংসা হলো বৌদ্ধ অভিধর্ম শিক্ষার মধ্যে একটি বৌদ্ধ মানসিক কারণ। এটিকে রাগ (প্রতিঘা) বা ঘৃণা (দ্বেষ) বিভাগ হিসাবে সংজ্ঞায়িত করা হয় এবং অন্যদের সাথে আপত্তিজনক ও সহানুভূতি ছাড়াই আচরণ করা হয়।
এটি সর্বাস্তিবাদ অভিধর্ম শিক্ষার সীমিত কলুষিত মনে উদ্ভূত দশ মানসিক কারণের এবং মহাযান অভিধর্ম শিক্ষার বিশ মাধ্যমিক ক্ষতিকর মানসিক কারণের একটি।
উপনাহ (বৌদ্ধ দর্শন)

উপনাহ হলো বৌদ্ধ অভিধর্ম শিক্ষার মধ্যে একটি বৌদ্ধ মানসিক কারণ। এটাকে সংজ্ঞায়িত করা হয় ক্ষতি করার উদ্দেশ্যে আঁকড়ে থাকা, এবং ক্ষমা প্রতিসংহার।
এটি সর্বাস্তিবাদ অভিধর্ম শিক্ষার সীমিত কলুষিত মনে উদ্ভূত দশ মানসিক কারণের এবং মহাযান অভিধর্ম শিক্ষার বিশ মাধ্যমিক ক্ষতিকর মানসিক কারণের একটি।
শাঠ্য (বৌদ্ধ দর্শন)

শাঠ্য হলো বৌদ্ধ অভিধর্ম শিক্ষার মধ্যে একটি বৌদ্ধ মানসিক কারণ। এটিকে সম্মান এবং বস্তুগত লাভের মতো জিনিসের আকাঙ্ক্ষার কারণে নিজের দোষ গোপন করা হিসাবে সংজ্ঞায়িত করা হয়। 
এটি সর্বাস্তিবাদ অভিধর্ম শিক্ষার সীমিত কলুষিত মনে উদ্ভূত দশ মানসিক কারণের এবং মহাযান অভিধর্ম শিক্ষার বিশ মাধ্যমিক ক্ষতিকর মানসিক কারণের একটি।
মদ (বৌদ্ধ দর্শন)

মদ হলো বৌদ্ধ অভিধর্ম শিক্ষার মধ্যে একটি বৌদ্ধ মানসিক কারণ। এটিকে নিজের সৌভাগ্য, যেমন যৌবন, সুস্বাস্থ্য বা বস্তুগত সম্পদের অধিকারী হওয়ার উপর ভিত্তি করে অত্যধিক অহংকার বা অসারতা বলে সংজ্ঞায়িত করা হয়।
এটি সর্বাস্তিবাদ অভিধর্ম শিক্ষার সীমিত কলুষিত মনে উদ্ভূত দশ মানসিক কারণের এবং মহাযান অভিধর্ম শিক্ষার বিশ মাধ্যমিক ক্ষতিকর মানসিক কারণের একটি।
কৌকৃত্য (বৌদ্ধ দর্শন)

কৌকৃত্য হলো বৌদ্ধ অভিধর্ম শিক্ষার মধ্যে একটি বৌদ্ধ মানসিক কারণ। থেরবাদ ঐতিহ্যে এটিকে ভুল করার পরে উদ্বেগ বা অনুশোচনা হিসাবে সংজ্ঞায়িত করা হয়; এটা অনুশোচনা বৈশিষ্ট্য আছে। মহাযান ঐতিহ্যে এটিকে দুঃখ হিসাবে সংজ্ঞায়িত করা হয়েছে কারণ পূর্বের কর্মের প্রতি মানসিক অসন্তুষ্টি। 
এটি সর্বাস্তিবাদ অভিধর্ম শিক্ষার চার অনির্দিষ্ট মানসিক কারণের, থেরবাদ অভিধর্ম শিক্ষার বিদ্বেষ-গোষ্ঠীর চার মানসিক কারণের এবং মহাযান অভিধর্ম শিক্ষার চার পরিবর্তনযোগ্য মানসিক কারণের একটি।
মিদ্ধ (বৌদ্ধ দর্শন)

মিদ্ধ হলো বৌদ্ধ অভিধর্ম শিক্ষার মধ্যে একটি বৌদ্ধ মানসিক কারণ। থেরবাদে এটিকে রোগাক্রান্ত অবস্থা হিসাবে সংজ্ঞায়িত করা হয় যা অদম্যতা, শক্তির অভাব ও উত্তম কার্যকলাপের বিরোধিতা দ্বারা চিহ্নিত করা হয়। মহাযানে এটিকে মানসিক কারণ হিসাবে সংজ্ঞায়িত করা হয় যা মনকে ভিতরের দিকে টানতে, উত্তম ও ক্ষতিকর কার্যকলাপের মধ্যে বৈষম্য হারায়, এবং ক্রিয়াকলাপ থেকে সম্পূর্ণভাবে বাদ পড়ে। 
এটি সর্বাস্তিবাদ অভিধর্ম শিক্ষার চার অনির্দিষ্ট মানসিক কারণের, থেরবাদ অভিধর্ম শিক্ষার অন্যান্য ক্ষতিকর মানসিক কারণের এবং মহাযান অভিধর্ম শিক্ষার চার পরিবর্তনযোগ্য চৈতসিক মানসিক কারণের একটি।
নুম্বুর

নুম্বুর হলো একটি হিমবাহী পর্বত, যা নেপালের রোলওয়ালিং হিমাল পর্বতশ্রেণীতে অবস্থিত। এর উচ্চতা । এটি জনকপুর ও সগরমাথা অঞ্চলের সীমান্তে এভারেস্ট পর্বতের ৪৩ কিলোমিটার দক্ষিণ-পশ্চিমে অবস্থিত।
একটি জাপানী অভিযানে অংশগ্রহণের মাধ্যমে হিরোশি মাতসুও এবং মিংমা সেরিন ১৯৬৩ সালের ২৯ মে দক্ষিণ অংশ দিয়ে প্রথম নুম্বুরে আরোহণ করেন।
১৯৮১ সালের অক্টোবরে একটি ফরাসি অভিযান দক্ষিণ-পশ্চিম অংশ দিয়ে প্রথমবার নুম্বুরে আরোহণে সফল হয়। জিন-পিয়েরে হেনরি, ক্রিশ্চিয়ান রাথাত এবং মিংমা শেরপা ১৪ অক্টোবরে অভিযানটিতে সফল হওয়ার পর ১৭ অক্টোবরে এরিক লারোচে, জিন-ফ্রাঙ্কোস লে কোয়াং এবং ফিলিপ ভেরাক তাদের অনুসরণ করেন।
বিতর্ক-বিচার

বিতর্ক-বিচার হলো বৌদ্ধ অভিধর্ম শিক্ষার মধ্যে দুইটি বৌদ্ধ মানসিক কারণ এবং প্রথম ধ্যান বা ঝানার গুণ বা উপাদান। বিতর্ক হলো প্রয়োগিত চিন্তা এর সহিত প্রাথমিক তদন্ত। বিচার হলো বিতর্কের দ্বারা কিসের উপর দৃষ্টি নিবদ্ধ করা হয়েছে তা তদন্ত করা। কারণ দুইটি সর্বাস্তিবাদ অভিধর্ম শিক্ষার চার অনির্দিষ্ট মানসিক কারণের, থেরবাদ অভিধর্মের ছয় বিশেষ মানসিক কারণের এবং মহাযান অভিধর্মের চার পরিবর্তনযোগ্য চৈতসিক মানসিক কারণের অন্তর্ভুক্ত।
পালি ত্রিপিটকে, বিতর্ক-বিচার অভিব্যক্তি গঠন করে, যা বস্তুর (বিতর্ক) উপর নিজের চিন্তা বা মনোযোগকে নির্দেশ করে এবং এটি (বিচার), "এটির কার্যকরী উপাদানগুলির মধ্যে এটিকে ভেঙে ফেলা" এটিকে বোঝার জন্য [এবং] অভূতপূর্ব ঘটনার সাথে জড়িত সর্তকরণ কারণগুলির সংখ্যক পার্থক্য।"
বুদ্ধঘোষের বিশুদ্ধিমগ্গ দ্বারা উপস্থাপিত পরবর্তী থেরবাদের ভাষ্যমূলক ঐতিহ্য, বিতর্ক ও বিচারকে ধ্যানের বস্তুর প্রতি মনোযোগের প্রাথমিক ও টেকসই প্রয়োগ হিসাবে ব্যাখ্যা করে, যা মনের স্থিরতায় শেষ হয়। ফোজ ও বাকনেল-এর মতে বিতর্ক-বিচার  "আলোচনামূলক চিন্তার স্বাভাবিক প্রক্রিয়া"কেও উল্লেখ করতে পারে, যা দ্বিতীয় ঝাঁনায় শোষণের মাধ্যমে শান্ত হয়।
মহাযান ঐতিহ্য:
থেরবাদ ঐতিহ্য:
ইংল্যান্ডের সাধারণ নির্বাচন, ১৬৯০

১৬৯০ সালের ইংল্যান্ডের সাধারণ নির্বাচন গৌরবময় বিপ্লবের পরে তলব করা কনভেনশন পার্লামেন্ট ভেঙে দেওয়ার পরে ঘটেছিল এবং সেই সংসদের নির্বাচনী এলাকায় দলীয় দ্বন্দ্ব চলতে দেখেছিল। টোরিরা তাদের বিরোধীদের বিরুদ্ধে উল্লেখযোগ্য লাভ করেছে, বিশেষ করে প্রতিদ্বন্দ্বিতাপূর্ণ কাউন্টি এবং বরোতে, কারণ ভোটাররা হুইগদের ক্রমবর্ধমান অস্থিতিশীলতার উত্স এবং চার্চ অফ ইংল্যান্ডের জন্য হুমকি হিসাবে দেখেছিল।
নির্বাচনের পর উইলিয়াম নির্দলীয় ব্যক্তিদের ঘিরে একটি জোট সরকার গঠনের নীতি অব্যাহত রাখেন। নতুন সরকারের নামমাত্র নেতা ছিলেন কার্নারভনের মার্কেস, যদিও টোরিরা হাউস অফ কমন্সে তাদের বেশি সংখ্যা ব্যবহার করে সরকারী পদে তাদের ভাগ বাড়াতে সক্ষম হয়েছিল। ১০৩টি আসনে প্রতিদ্বন্দ্বিতা হয়েছে, মোটের ৩৮%।
দলীয় শক্তি সংসদের ইতিহাস দ্বারা অনুমান করা হয়। যদিও এই সংসদের জন্য বিভাগ তালিকা পাওয়া যায় না এবং তাই একটি সুনির্দিষ্ট গণনা সম্ভব নাও হতে পারে।
বিস্তারিত জানার জন্য গ্রেট ব্রিটেনের সাধারণ নির্বাচন, ১৭৯৬ দেখুন। ইংল্যান্ড এবং ওয়েলসে ব্যবহৃত নির্বাচনী এলাকা পুরো সময় জুড়ে একই ছিল। শুধুমাত্র ১৭০৭ সালে ৪৫ জন স্কটিশ সদস্য নির্বাচনী এলাকা থেকে নির্বাচিত হননি, তবে ইউনিয়নের আগে নির্বাচিত স্কটল্যান্ডের শেষ পার্লামেন্টের সদস্যতার একটি অংশের সহ-অপশনের মাধ্যমে তাদের ফিরিয়ে দেওয়া হয়েছিল।
আনিতা আলভারেস

আনিতা আলভারেস (; জন্ম: ২ ডিসেম্বর ১৯৯৬) হলেন একজন মার্কিন সমলয় সাঁতারু, যিনি মার্কিন যুক্তরাষ্ট্রের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।
আলভারেস মার্কিন যুক্তরাষ্ট্রের হয়ে ২০১৬, ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন, যেখানে তিনি একটি রৌপ্য পদক জয়লাভ করেছেন।
আনিতা আলভারেস ১৯৯৬ সালের ২রা ডিসেম্বর তারিখে মার্কিন যুক্তরাষ্ট্রের নিউ ইয়র্কে জন্মগ্রহণ করেছেন এবং সেখানেই তার শৈশব অতিবাহিত করেছেন।
আলভারেস মার্কিন যুক্তরাষ্ট্রের প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।
তিনি হাইমে চারকোভস্কি, মেগুমি ফিল্ড, কিয়ানা হান্টার, অড্রি কুওন, জ্যাকলিন লু, দানিয়েলা রামিরেস এবং রুবি রেমাতির সাথে মার্কিন যুক্তরাষ্ট্রের দল হিসেবে দলগত প্রতিযোগিতায় অংশগ্রহণ করেছিলেন; তারা প্রতিযোগিতাটির টেকনিকাল রুটিনে ২৮২.৭৫৬৭, ফ্রি রুটিনে ৩৬০.২৬৮৮ এবং অ্যাক্রোব্যাটিক রুটিনে ২৭১.৩১৬৬ পয়েন্ট অর্জন করেছিলেন, যার ফলে সর্বমোট ৯১৪.৩৪২১ পয়েন্ট নিয়ে তারা রৌপ্য পদক জয়লাভ করেছেন।